cyanic-selkie/wikianc huggingface dataset:
ཨུག་ཆོས
1.དག་ཡིག་གསར་བསྒྲིགས་ལས། སྔོ་སྨན་གྱི་རིགས་ཤིག 2.བརྡ་དག་མིང་ཚིག་གསལ་བ་ལས། སྨན་ཨུག་ཆོས་མེ་ཏོག 花名，可入药（或说是治腹胀之一种草药）. 3.བོད་རྒྱ་ཚིག་མཛོད་ཆེན་མོ་ལས། ཨུག་ཆོས་དཀར་པོ་དང་ཨུག་ཆོས་དམར་པོའི་བསྡུས་མིང༌། 角蒿. 白花角蒿和红花角蒿的通称：ཨུག་ཆོས་མེ་ཏོག་ངས་ཀྱང་བྱས། མཛོ་མོ་རྭ་ཀྱོག་ཁྱོད་ལའང་ཡོད། 豆蔻年华我曾过，老牛角弯你也有. 4.སྨོན་ལམ་ཚིག་མཛོད་ཆེན་མོ་ལས། མིང་ཚིག གསོ་རིག ཨུག་ཆོས་དཀར་པོ། དམར་པོ། སེར་པོ་བཅས་ཀྱི་སྤྱི་མིང་།
ཁྱུང་ཐར་རྒྱལ
ན་གཞོན་སྙན་ངག་པ་ཁྱུང་ཐར་རྒྱལ་ལ་བཅར་འདྲི་བྱས་པ།
ཁྲི་སེམས་དཔའ། སྐུ་ཞབས་ཁྱུང་ཐར་རྒྱལ་ལགས། སྐུ་ཁམས་བཟང་། ཁྱེད་རང་སྙན་ངག་གསར་རྩོམ་གྱི་ལས་སུ་ཞུགས་ནས་ལོ་ངོ་ག་ཙམ་འགོར་སོང་།དེའི་རིང་ལ་སྙན་ངག་གསར་རྩོམ་ཞེས་པར་རྣམ་འགྱུར་ག་འདྲ་ཞིག་བཟུང་བ་ཡིན། ཡང་ན་ལས་དེ་བསྐྱུར་འདོད་ཀྱི་བློ་འདྲ་སྐྱེས་ཨེ་མྱོང་།
ཁྱུང་ཐར་རྒྱལ། ང་རང་གསར་རྩོམ་གྱི་ལམ་དུ་ཞུགས་ཏེ་ཕལ་ཆེར་ལོ་ངོ་ཉི་ཤུ་ལྷག་འགོར་སོང་།དེའི་རིང་ལ་ངས་སྙན་ངག་གསར་རྩོམ་ཞེས་པར་སློབ་སྦྱོང་ཞིག་དང་འགན་ཁུར་ཞིག་གི་རྣམ་འགྱུར་བཟུང་ཡོད། སྙན་ངག་འབྲི་བའི་ལས་དེ་སྐྱུར་འདོད་ཀྱི་བསམ་བློ་ཞིག་མིག་སྔའི་བར་དུ་སྐྱེས་མ་མྱོང་། ཕྱིན་ཆད་ཅི་འདྲ་ཞིག་དུ་འགྱུར་མིན་དེ་ང་ཚོས་ཕྱིན་ཆད་མཐོང་གི་རེད།སྙན་ངག་སྐྱུར་བ་དེ་རང་ཉིད་སྐྱུར་བ་མ་རེད་དམ།ཡིན་ནའང་། ངས་རང་ཉིད་སྙན་ངག་པ་ཅི་འདྲ་ཞིག་ཡིན་མིན་དང་རང་ཉིད་ཀྱི་སྙན་ངག་གི་ཚད་ཐིག་ཇི་འདྲ་ཞིག་ཡིན་མིན་དེ་དངོས་གནས་ཤེས་ཀྱི་མེད།
ཁྲི་སེམས་དཔའ། ཁྱེད་ཀྱིས་བྲིས་པའི《འདི་ལྟར་བཤད་ན་ཨེ་རུང》ཞེས་པའི་རྩོམ་དེར“སྐོར་ཞིག་གིས་སྙན་ངག་འབྲི་བ་དེ་ཇ་ཁ་ཆང་ཁ་ན་ཡོད་པའི་རྩེད་མཚར་ཞིག་ཏུ་བསམ་ཡོད།ངས་བལྟས་ན་སྙན་ངག་འབྲི་བ་དེ་ལས་སླ་མོ་ཞིག་གཏན་ནས་མིན”ཞེས་འཁོད་འདུག ཁོ་བོས་བསམ་ནའང་སྙན་ངག་འབྲི་བ་དེ་ལས་སླ་མོ་ཞིག་གཏན་ནས་ཡིན་མི་སྲིད།དེས་ན་ཁྱེད་ཀྱིས་རང་གི་ཉམས་མྱོང་དང་སྦྱར་ནས་ལས་སླ་མོ་ཞིག་མིན་པའི་རྒྱུ་མཚན་གསལ་བོ་ཞིག་བཤད་ན་ཆོག་གམ།
ཁྱུང་ཐར་རྒྱལ། བདག་གིས་འདི་ལྟར་བཤད་དོན་ནི་ང་རང་ཉིད་ལ་མཚོན་ན་སྙན་ངག་འབྲི་བ་དེ་ཇ་ཁ་ཆང་ཁ་ན་ཡོད་པའི་རྩེད་མཚར་ཙམ་ཞིག་མ་ཡིན་པའི་རྐྱེན་གྱིས་ཡིན། སྙན་ངག་པ་ཞིག་ཡིན་ན་ངེས་པར་དུ་རིག་གནས་ཀྱི་རྨང་གཞི་ཞིག་དང་འཚོ་བའི་རྨང་གཞི་ཞིག ཚོར་བའི་རྨང་གཞི་ཞིག་བཅས་ངེས་པར་དུ་འཛོམས་དགོས་པར་འདོད་ལ།རང་ཉིད་ཀྱིས་དེ་ལྟར་སྦྱོང་བརྡར་བྱས་པའང་ཡིན། རང་ཉིད་སྙན་ངག་པ་ཞིག་ཏུ་འགྱུར་དགོས་ན་ཐོག་མར་གཞན་གྱི་སྙན་ངག་ལ་ལྟ་ཀློག་དང་སློབ་སྦྱོང་བྱེད་དགོས་ལ་རང་ཉིད་ཀྱིས་ཀྱང་སྙན་ངག་མང་པོ་བྲིས་ཏེ་སྦྱོང་བརྡར་བྱས་པའི་རྨང་གཞིའི་སྟེང་ནས་རང་ཉིད་ཀྱི་ཁྱད་ཆོས་དང་རྩོམ་གཤིས་གྲུབ་ཐུབ་འདོད། སྙན་ངག་བྲི་རྒྱུ་འགོ་བརྩམས་པ་དང་མཉམ་དུ་ཇ་ཁ་ཆང་ཁ་ནས་རྩེད་མཚར་དུ་འཛིན་པའི་སྙན་ངག་པ་དེ་འདྲ་མ་མཐའ་ཡང་རེ་གཉིས་ཡོད་སྲིད་ཀྱང་སྤྱི་ཡོངས་ནས་བལྟས་ན་དེ་འདྲ་མིན་པར་མ་ཟད། ང་རང་ཉིད་ལ་མཚོན་ན་དེ་འདྲ་ཞིག་དེ་བས་ཀྱང་ག་ལ་ཡིན།
ཁྲི་སེམས་དཔའ། ཁྱེད་ཀྱི་སྙན་དེབ་ཐོག་མ《ཁ་བ་དཀར་པོ》ཞེས་པར་སྐུ་ཞབས་དགེ་གཉེན་ལགས་དང་རེབ་གོང་རྡོ་རྗེ་མཁར་སོགས་ཀྱིས་གདེང་འཇོག་མཐོན་པོ་གནང་འདུག ད་ལྟ་སྙན་དེབ་དེར་ཕྱིར་ལྟ་བྱེད་དུས་སྐྱོན་དུ་མཐོང་བའམ་མི་འདང་ས་ཨེ་ཡོད།སྙན་དེབ་དེས་ཁྱེད་ཀྱི་ཕྱིས་ཀྱི་གསར་རྩོམ་ཐད་ཤུགས་རྐྱེན་ག་འདྲ་ཐེབས་ཡོད་དམ།
ཁྱུང་ཐར་རྒྱལ། བདག་གི་སྙན་དེབ《ཁ་བ་དཀར་པོ》ལ་ད་ལྟ་ཕྱིར་བལྟ་ཞིག་བྱས་ན་རང་ཉིད་ཀྱི་མི་འདང་ས་མང་པོ་ཞིག་སྙན་དེབ་དེ་ལས་མཐོང་གིན་འདུག གཅིག་ན་བརྗོད་བྱ་ལ་གཏམ་རྒྱུད་ཀྱི་ཤུགས་ཆེ་བ་ལས་ཚོར་བའི་ཆ་ཞན་པའམ་མེད་པ།སྒྲིག་གཞི་དོ་མཉམ་མིན་པ་དང་གཞན་གྱི་སྙན་ངག་གི་ཤན་ཤུགས་ཐེབས་དྲགས་པ་སོགས་ཀྱི་སྐྱོན་ཆ་དེ་འདྲ་མང་པོ་འདུག ཡིན་ནའང་སྙན་དེབ《ཁ་བ་དཀར་པོ》ནི་བདག་གི་སྙན་དེབ་ཐོག་མ་དེ་ཡིན་ལ་རང་རེའི་བོད་ཀྱི་རྩོམ་སྟེགས་ལ་མཚོན་ནའང་རང་མོས་སྙན་ངག་གི་སྙན་དེབ་ཐོག་མའི་གྲས་ཡིན་པས་གྲུབ་འབྲས་ནི་སྔར་བཞིན་དང་པོར་བརྩི་འོས།དེའི་རྐྱེན་གྱིས་སྙན་དེབ་འདིས་བདག་གི་ཕྱིས་ཀྱི་གསར་རྩོམ་ཐད་ལའང་སྐུལ་འདེད་དང་སྤོབས་པ་གནང་བ་སྨོས་མ་དགོས།
ཁྲི་སེམས་དཔའ། བལྟོས་བཅས་ཀྱིས་ལོ་རབས་དགུ་བཅུ་པའི་ནང་དང་བསྡུར་ན་དུས་དེབ་སོགས་སུ་ཉིད་ཀྱི་བརྩམས་ཆོས་བཀོད་པ་ཤིན་ཏུ་ཉུང་།དེ་ནི་དུས་ཚོད་མེད་པས་ཡིན་ནམ། ཡང་ན་ན་ཚོད་ཅིག་ལ་རག་ལས་པ་ཡིན་ནམ། རྐྱེན་ཅི་ཡིས་བཟོས་པ་གསལ་བཤད་ཅིག་བྱས་ཆོག་གམ།
ཁྱུང་ཐར་རྒྱལ། ལོ་རབས་དགུ་བཅུ་བའི་ནང་དང་བསྡུར་ན་དུས་དེབ་སོགས་སུ་བདག་གི་བརྩམས་ཆོས་བཀོད་པ་ཤིན་ཏུ་ཉུང་། དེ་ནི་དུས་ཚོད་མེད་པས་མ་ཡིན་ལ་ན་ཚོད་ཅིག་ལ་རག་ལས་པར་ཡང་འདོད་ཀྱི་མེད། བར་སྐབས་ཤིག་ནས་བཟུང་ཚང་མ་དྲ་ཐོག་ལ་འཇུས་ནས་རང་རང་གི་དྲ་ཐོག་ཟིན་བྲིས་གཉེར་བར་འབྲེལ་བ་ཅུང་ཙམ་ཡོད་ལས་ཆེ།ཡིན་ནའང་《གངས་རྒྱན་མེ་ཏོག་》དང《སྦྲང་ཆར》གྱི་སྟེང་རྒྱུན་དུ་སྙན་ངག་རེ་བསྐུར་བ་ཡིན་མོད་དེ་ཙམ་མཐོང་རྒྱུ་མ་བྱུང་། རྩོམ་སྒྲིག་པའི་ལག་ཏུ་འཕྲོད་མ་འཕྲོད་ཀྱི་གནད་དོན་ཡོད་སྲིད་ལ་བདག་གི་སྙན་ངག་ལའང་མི་འདང་ས་མང་པོ་ཡོད་ངེས་རེད། ཡིན་ནའང་། མི་འགྱངས་པར་ཀན་སུའུ་མི་རིགས་དཔེ་སྐྲུན་ཁང་གིས་བདག་གི་སྙན་དེབ་གསུམ་པ《བརྩེ་བ་ཀོ་ཤུན་མ》ཞེས་པ་པར་སྐྲུན་འགྲེམས་སྤེལ་བྱེད་རྩིས་ཡོད། དུས་དེབ་སྟེང་མཐོང་མ་ཐུབ་པའི་སྙན་ངག་དེ་ཚོ་ཚང་མས་སྙན་དེབ་དེ་ལས་མཐོང་གི་རེད།
ཁྲི་སེམས་དཔའ། ཁྱེད་ཀྱིས་རང་གིས་བྲིས་པའི་སྙན་ངག་ལས་རང་ཉིད་བློ་ཡིད་ཚིམས་པའི་སྙན་ངག་ཅིག་དམིགས་སུ་བཀར་ཏེ།དེ་གནས་བབ་ཇི་ལྟ་བུ་ཞིག་གི་འོག་ནས་བྲིས་ཤིང་། དེས་རང་ཉིད་ལ་བྱིན་པའི་ཚོར་བ་ངོ་མ་བོ་ཀློག་པ་པོ་དང་མཉམ་དུ་མྱོང་རོལ་ཞིག་བྱས་ན་ཅི་འདྲ།
དབང་པོ་ལག་པ
'''དབང་པོ་ལག་པ་ Opuntia stricta (Haw.) Haw. var. dillenii (Ker-Gawl.) Benson'''
ཁྱུང་ཐར་རྒྱལ
ན་གཞོན་སྙན་ངག་པ་ཁྱུང་ཐར་རྒྱལ་ལ་བཅར་འདྲི་བྱས་པ།
ཁྱུང་ཐར་རྒྱལ། རང་ཉིད་ཀྱི་འདོད་བློ་ཚིམས་པའི་སྙན་ངག་ཅེས་པ་དེ་ངས་གང་ཞིག་ལ་ངོས་བཟུང་ན་འགྲིག་མིན་དེ་ད་དུང་ཤེས་ཀྱི་མེད། ཚང་མའི་བློ་ཁ་དང་འཚམས་པ་ལྟར་བཤད་ན་《ཉི་མ་གསུམ་གྱི་འགྲོན་པོ》ཞེས་པ་དེ་ལ་སྔར་བཞིན་གླེང་རིན་ཅུང་ཙམ་འདུག་སྙམ།རྒྱུ་མཚན་ནི་ང་རང་གསར་འགོད་པ་ཞིག་ཡིན་པའི་ཆ་ནས་རྫོང་རིམ་པའི་མགོ་ཁྲིད་ལ་འགྲོགས་ཏེ་གཞི་རིམ་དུ་ཟབ་ཞུགས་བྱས་པའམ། ཁའོ་རིམ་པའི་མགོ་ཁྲིད་ལ་འགྲོགས་ཏེ་གཞི་རིམ་དུ་ཟབ་ཞུགས་བྱས་པ། ཡང་ན་སྤྱིར་བཏང་གི་ལས་བྱེད་པར་འགྲོགས་ཏེ་གཞི་རིམ་ཏུ་ཟབ་ཞུགས་བྱས་པ་གང་ཡིན་རུང་ཚང་མ་གཞི་རིམ་དུ་ཟབ་ཞུགས་བྱས་པ་རང་རེད། ཡིན་ནའང་། མང་ཚོགས་ཀྱིས་གོ་བ་ལེན་སྟངས་མི་འདྲ་ལ། མགྲོན་བསུ་བྱས་པའི་རྣམ་འགྱུར་ཀྱང་མི་འདྲ། ཁོ་བོས་བརྗོད་བྱ་དེ་དང་ཚོར་བ་དེ་བཟུང་ནས་སྙན་ངག་འདི་བྲིས་པ་ཡིན། སྙན་ངག་འདིས་གཙོ་བོ་“དབང་དང་གོ་ས”ཞེས་པ་དེ་བཤད་ཀྱིན་ཡོད་ལ་དབང་དང་གོ་ས་དེས་མི་རྣམས་ཀྱི་སེམས་ལ་བཞག་པའི་ཚོར་བ་དེའང་བཤད་ཀྱིན་ཡོད། སྒྲིག་གཞིའི་ཐད་ནས་ཀྱང་གོ་ས་རིམ་པ་དེ་གསུམ་པོའམ། མགྲོན་པོ་མཐོ་དམའ་དེ་གསུམ་པོས་ཉི་མ་གསུམ་བརྒྱུད་པའི་སྤྱི་ཚོགས་ཀྱི་རྙོག་འཛིང་གི་འབྲེལ་བ་ཞིག་ཐད་བརྗོད་བྱས་ཡོད། ཀློག་པ་པོ་མང་ཆེ་བས་འགྲིག་འདུག་ཟེར་གྱིན་འདུག་ལ། རང་ཉིད་ཀྱིས་བལྟས་ནའང་མི་འགྲིག་ས་ཆེན་པོ་མི་འདུག་སྙམ།
དབང་པོ་ལག་པ
མེ་ཏོག་འདི་ལ་སྡེ་ཚན140དང་རིགས2000ལྷག་ཙམ་ཡོད། མང་ཆེ་བ་མེ་གླིང་གི་ཚ་ཁུལ་དང་། ཡ་གླིང་གི་ཚ་ཁུལ་རང་བཞིན་གྱི་བྱེ་ཐང་དང་ཐན་པ་ཆེ་བའི་ས་ཁུལ་དུ་སྐྱེས་བ་ཡིན། མོ་ཞི་ཁོ་རྒྱལ་ཁབ་ཀྱི་མཚོན་བྱེད་རང་བཞིན་ཅན་གྱི་མེ་ཏོག་ཡིན་པ་དང་། མོ་ཞི་ཁོའི་རྒྱལ་དར་ཐོག་དུའང་ཡོད། རང་རྒྱལ་དུ་འདེབས་གསོ་བྱེད་པ་ལ་རིགས600ལྷག་ཙམ་ཡོད་པ་དང་། མེ་ཏོག་འདི་རིགས་ཁང་བའི་ནང་ཏུ་གསོ་སྐྱོང་བྱེད་པར་འཚམས།
ཁྱུང་ཐར་རྒྱལ
ན་གཞོན་སྙན་ངག་པ་ཁྱུང་ཐར་རྒྱལ་ལ་བཅར་འདྲི་བྱས་པ།
ཁྲི་སེམས་དཔའ། ཁྱེད་ཀྱི་སྙན་ངག《རྐྱང་ཐང》དེར་ཀློག་པ་པོ་དང་དཔྱད་བརྗོད་པའི་སྡེ་ན་བསྟོད་པའི་མཐེ་བོང་བསྒྲེངས་ཤིང་དགའ་བསུ་བྱེད་ཀྱིན་འདུག ཁྱེད་ཀྱིས་བལྟས་ན་དེར་དགའ་བསུ་ཐོབ་པའི་རྒྱུ་མཚན་གང་ལ་ཐུག་འདུག་སྙམ།
ཁྱུང་ཐར་རྒྱལ། སྙན་ངག《རྐྱང་ཐང》ལ་ཀློག་པ་པོ་དང་དཔྱད་བརྗོད་པའི་སྡེ་ན་ཅུང་དགའ་བསུ་བྱེད་མཁན་མང་པོ་འདུག དེ་ལ་དགའ་བསུ་དེ་འདྲ་ཐོབ་པའི་རྒྱུ་མཚན་ནི་གཙོ་བོ་སྙན་ངག་དེ་ངས་ཇ་ཁ་ཆང་ཁ་ཡི་རྩེད་མཚར་ཙམ་དུ་ངོས་མ་བཟུང་བས་ཡིན།ངས་སྙན་ངག་《རྐྱང་ཐང》ཞེས་པ་འདི་ལོ་ངོ་གསུམ་གྱི་རིང་ལ་བྲིས་པ་ཡིན། གནད་དོན་དེ་ཁོ་བོས་དེ་སྔོན་མཚོ་སྔོན་བོད་སྐད་བརྙན་འཕྲིན་གྱི“ཁ་བའི་ཞབས་རྗེས”ཞེས་པའི་ལེ་ཚན་དུ་མཚམས་སྦྱོར་བྱས་པ་དེ་འདྲ་རང་ཡིན།
དབང་པོ་ལག་པ
སྡེ
དབང་ལག་སྡེ།
ཁྱུང་ཐར་རྒྱལ
ན་གཞོན་སྙན་ངག་པ་ཁྱུང་ཐར་རྒྱལ་ལ་བཅར་འདྲི་བྱས་པ།
ཁྲི་སེམས་དཔའ། ཁྱེད་ཀྱིས་བལྟས་ན། སྙན་ངག་པ་ཞིག་དང་ལྷག་ཏུ་བོད་ཀྱི་སྙན་ངག་པ་ཞིག་ལ་མཚོན་ན།སྙན་ངག་དེ་འགན་ཁུར་ཞིག་རེད་དམ་ཡང་ན་རོལ་རྩེད་ཅིག་རེད་འདོད། རྒྱུ་མཚན་ཅིའི་ཕྱིར།
ཁྱུང་ཐར་རྒྱལ། བོད་ཀྱི་སྙན་ངག་པ་ཞིག་ལ་མཚོན་ན་སྙན་ངག་དེ་ངེས་པར་ཏུ་འགན་ཁུར་ཅིག་ཏུ་ངོས་བཟུང་ན་འགྲིག་གི་རེད། མིག་སྔའི་བོད་ཀྱི་རིག་གནས་དང་སྐད་ཡིག་གི་ཉམས་ཉེས་ལ་བལྟས་ན་ལྷག་པར་དེ་འདྲ་མ་རེད་དམ།
ཁྲི་སེམས་དཔའ། ན་ནིང་དོ་ཚིགས་བོད་ཀྱི་རྩོམ་སྟེགས་སུ་སྙན་ངག་ནི་ཅུང་བས་མཐའ་ཅན་དུ་འགྱུར་བཞིན་འདུག དེ་གཙོ་བོ་སྙན་ངག་པར་རག་ལས་སམ།ཡང་ན་ཀློག་པ་པོར་རག་ལས།
ཁྱུང་ཐར་རྒྱལ། སྙན་ངག་བས་མཐའ་ཅན་དུ་འགྱུར་བཞིན་པ་དེ་གཙོ་བོ་སྙན་ངག་པར་རག་ལས་ཨེ་ཡོད་དམ། འདིའི་སྐོར་ལ་བསམ་བློ་བཏང་མ་མྱོང་།
ཁྲི་སེམས་དཔའ། ཁྱེད་ནི་སྙན་ངག་གསར་རྩོམ་གྱི་ཞོར་དུ་སྒྲུང་གཏམ་དང་ལྷུག་རྩོམ།གླུ་ཚིག དཔྱད་བརྗོད་སོགས་རྩོམ་ལུས་མང་པོར་འཇུག་མཁན་ཞིག་རེད།ལ་ཤས་ཀྱིས་རྩོམ་ལུས་སྣ་གཅིག་ལ་འཇུས་ན་གྲུབ་འབྲས་ལོན་ཚུལ་བརྗོད། ཁྱེད་ཀྱིས་བལྟས་ན་དེ་འདྲ་རེད་དམ།
ཁྱུང་ཐར་རྒྱལ། རྩོམ་ལུས་སྣ་གཅིག་ལ་འཇུས་ན་གྲུབ་འབྲས་ལོན་ཚུལ་བརྗོད་མཁན་ཡང་མང་པོ་འདུག ཁོ་རང་ལ་མཚོན་ན་དེ་འདྲ་ཡིན་ཀྱང་སྲིད་མོད། མི་ཚང་མ“པར་ཤིང“གཅིག་ཡིན་པའི་ངེས་པ་ག་ལ་ཡོད།མི་རེ་རེ་ནི་འཇིག་རྟེན་རེ་རེ་ཡིན་པས་དེ་ཚང་མར་རང་རང་གི་ཐུན་མོང་མ་ཡིན་པའི་ཁྱད་ཆོས་རེ་ཡོད་ན་འགྲིག་འདུག་སྙམ། ཡིན་ནའང་། གྲུབ་འབྲས་ཞེས་པ་དེ་ང་རང་ལ་མཚོན་ན་ད་དུང་བར་ཐག་ཧ་ཅང་རིང་པོ་འདུག
ཁྲི་སེམས་དཔའ། ཁྱེད་ཉིད་སྙན་ངག་པ་ཞིག་ཡིན་པའི་ཆ་ནས། རང་གི་ཀློག་པ་པོར་ཅི་ཞིག་བརྗོད་འདོད།
ལན། ངས་རང་གི་ཀློག་པ་པོ་ཚོར་སྙིང་ཐག་པ་ནས་བཀའ་དྲིན་ཆེ་ཞུ་གི་ཡོད། ཁྱོད་ཚོ་ཡོད་པའི་རྐྱེན་གྱིས་ང་རང་ད་དུང་རྒས་རྒྱུ་མ་བྱུང་། ངའི་སྙན་ངག་གི་འགན་ཁུར་འདི་དང་རེ་བ་འདི། ད་དུང་འབྱུང་འགྱུར་གྱི་བཞུད་ལམ་རིང་མོ་འདི་སྔར་བཞིན་་ཁྱེད་ཚོའི་ལག་ན་ཡོད། ཁྱོད་ཚོ་ནི་ད་གཟོད་ངེས་པ་དོན་གྱི་སྙན་ངག་པ་ཡིན།
ཁྲི་སེམས་དཔའ། ཁྱེད་ཀྱིས་བདག་གི་བཅར་འདྲི་དང་ལེན་གནང་བར་ཐུགས་རྗེ་ཆེ་ཞུ།
ཁྱུང་ཐར་རྒྱལ། ཁྱེད་ལའང་ཐུགས་རྗེ་ཆེ་ཞུ།
༢༠༡༠.༡༡.༣༠ཉིན།
༼http://www.tibetology.ac.cn/za/2009-07-03-11-34-15/197/5250-2011-03-31-13-15-37?view=article&id=5250%3A2011-03-31-13-15-37&catid=194%3Agjzj-2༽
སྐྱེ་ཁམས་མ་ལག
སྐྱེ་ཁམས་མ་ལག་གི་བསྡུས་མིང་ལECOཟེར། དབྱིན་ཡིགecosystemབསྡུས་པ་ཡིན། རང་བྱུང་ཁམས་ནས་སྐྱེ་དངོས་དང་ཁོར་ཡུག་གིས་གྲུབ་པའི་གཅིག་གྱུར་གྱི་ཚོགས་སྤྱི་དང་། ཚོགས་སྤྱི་འདིས་ཁྲོད་དུ་སྐྱེ་དངོས་དང་ཁོར་ཡུག་གི་བར་ཕན་ཚུན་གྱི་ཤུགས་རྐྱེན་དང་ཕན་ཚུན་གྱི་ཚོད་འཛིན་སོགས་དུས་ཡུན་ངེས་ཅན་ཞིག་གི་ནང་དུ་ལྟོས་བཅས་ཀྱིས་དོ་མཉམ་འགུལ་སྐྱོད་དེ་བརྟན་པོ་ཡིན།
ངོ་སྤྲོད།
སྐྱེ་ཁམས་མ་ལག་གི་བསྡུས་མིང་ལECOཟེར། དབྱིན་ཡིགecosystemབསྡུས་པ་ཡིན། རང་བྱུང་ཁམས་ནས་སྐྱེ་དངོས་དང་ཁོར་ཡུག་གིས་གྲུབ་པའི་གཅིག་གྱུར་གྱི་ཚོགས་སྤྱི་དང་། ཚོགས་སྤྱི་འདིས་ཁྲོད་དུ་སྐྱེ་དངོས་དང་ཁོར་ཡུག་གི་བར་ཕན་ཚུན་གྱི་ཤུགས་རྐྱེན་དང་ཕན་ཚུན་གྱི་ཚོད་འཛིན་སོགས་དུས་ཡུན་ངེས་ཅན་ཞིག་གི་ནང་དུ་ལྟོས་བཅས་ཀྱིས་དོ་མཉམ་འགུལ་སྐྱོད་དེ་བརྟན་པོ་ཡིན། རང་བྱུང་ཁམས་ཀྱི་སྐྱེ་ཁམས་མ་ལག་ལ་ཆེ་ཆུང་དང་རིགས་སྣ་མི་གཅིག་པ་མང་པ་ཡོད། ཆེས་ཆེ་བའི་སྐྱེ་ཁམས་མ་ལག་ནི་སྐྱེ་དངོས་སྐྱེ་ཁམས་མ་ལག་ཡིན། དཔེར་ན་ཆུ་ཐིགས་གཅིག་དང་། འབུ་ཕྲ་གསོ་བྱེད་པང་སྣོད་གཅིག ཆུ་ཕྲན་གཅིག ཆུ་རྫིང་གཅིག་བཅས་དང་། དེ་བཞིན་དུ་མཚེའུ་དང་རྒྱ་མཚོ། ནགས་ཚལ། རྩྭ་ཐང་ལ་སོགས་ལྟ་བུ། སྐྱེ་ཁམས་མ་ལག་ནི་ཡུལ་ཁོངས་ངེས་ཅན་ཞིག་ནང་གི་སྐྱེ་དངོས་ཁྱུ་ཚོགས་དང་དེའི་ཁོར་ཡུག་གིས་གྲུབ་པའི་མ་ལག་ལ་ཟེར་བ་དང་། དེའི་གྲུབ་ཆ་ཁག་གིས་ནུས་རྒྱུན་དང་དངོས་རྫས་ཀྱི་འཁོར་རྒྱུག་ལ་བརྟེན་ནས་སྒྲིག་སྲོལ་ལྡན་པའི་བྱེད་ལས་མང་འདུས་ཕུང་པོ་ཞིག་ཆགས་ཡོད།
རིགས་དབྱེ།
སྐྱེ་ཁམས་མ་ལག་ཅེས་པའི་ཐ་སྙད་ནི་སྤྱི་ལོ1935ལོར་དབྱིན་ཇིའི་སྐྱེ་དངོས་རིག་པ A.G.སི་ཐན་ལི་ཡིས་བཏོན་པ་རེད། སྐྱེ་ཁམས་མ་ལག་ཉིད་ཆུ་སྐྱེས་ཀྱི་སྐྱེ་ཁམས་མ་ལག་སྟེ་རྒྱ་མཚོ་དང་མཚེའུ། གཙང་པོ་སོགས་དང་། སྐམ་སྐྱེས་ཀྱི་སྐྱེ་ཁམས་མ་ལག་སྟེ་ནགས་ཚལ་དང་རྩྭ་ཐང་སོགས། དེ་བཞིན་དུ་མིས་བཟོས་སྐྱེ་ཁམས་མ་ལག་སྟེ་གྲོང་ཁྱེར་དང་སྐྱེད་ཚལ་སོགས་གསུམ་ལ་དབྱེ་ཆོག སྐྱེ་ཁམས་མ་ལག་གཅིག་གི་ནང་ཁོངས་སུ་ཆགས་པའི་སྐྱེ་དངོས་ཀྱི་རིགས་ཚོགས་དང་དེ་དག་གི་ལྟོས་བཅས་ཀྱི་གྲངས་འབོར་དེ་དུས་ཡུན་ངེས་ཅན་ཞིག་གི་ནང་དུ་མང་ཉུང་འདྲ་མཚུངས་འཛིན་སྐྱོང་བྱེད་ཀྱི་ཡོད། སྐྱེ་ཁམས་མ་ལག་ནང་གི་སྐྱེ་དངོས་ཀྱི་རིགས་ཚོགས་བར་གྱི་འབྲེལ་བ་ནི་དྲ་བའི་རྣམ་པར་འབྱུང་ཞིང་། དྲ་བའི་ནང་གི་འབྲེལ་ཐུག་བྱེད་ཚུལ་ཇི་ལྟར་སྣ་མང་དང་ཞིབ་ཕྲ་ཡིན་ན་མ་ལག་ཉིད་དེ་ལྟར་བརྟན་བརླིང་ཡིན་པ་རེད། རྒྱུ་མཚན་ནི་གནས་ཚུལ་དེ་འདྲའི་སྟེང་དུ་འབྲེལ་ཐུག་གི་ལྷུ་ཚིགས་ཤིག་མེད་པར་གྱུར་ཚེ་གཞན་ཞིག་གིས་དེའི་ཚབ་བྱས་འོངས་པས་མ་ལག་ཡོངས་རྫོགས་འཇིག་མི་འགྲོ་བ་རེད། ཉི་ནུས་ནི་སྐྱེ་ཁམས་མ་ལག་གི་བྱེད་ལས་སྐུལ་བྱེད་ཀྱི་ཆེས་གཞི་རྩར་གྱུར་པའི་ནུས་ཁུངས་ཡིན།
རྒྱ་སལ་
རྒྱ་སལ Rosa chinensis
ཚེར་ལྡན་སྡོང་ཐུང་ཞིག་ཡིན། གཞུང་རྟ་དང་ཡལ་གར་མགོ་མཇུག་ལྡོག་པའི་ཚེར་མ་ཡོད། ཡ་གྲངས་སྒྲོ་དབྱིབས་བསྐྱར་བའི་ལོ་མ་ཡ་སྡེབ་ཏུ་སྐྱེས། ལོ་མ་ཆུང་བ3-5བར་དང་། ཉུང་ཤས་ལ་བདུན་ཡོད། མེ་ཏོག་ཆེ་ལ་རྐྱང་བ་དང་ཡང་ན་ཁ་ཤས་རུབ་ནས་ཤར། མདོག་དམར་པོ་དང་ཟིང་དམར་ཡང་ན་ཟིང་དཀར་ཡིན།
སྡེ
སེ་རྒོད་སྡེ
རྒྱ་སེ་མེ་ཏོག
སེ་རྒོད་རྒྱ་སེ་མེ་ཏོག Rosa rugosa རྒྱ་སེ་མེ་ཏོག་ཉི་འོད་ལ་དགའ་བ་དང་། གྲང་ངར་དང་ཐན་སྐམ་ལ་བཟོད་ཐུབ། དེ་མིན་རྒྱ་སེ་མེ་ཏོག་གིས་མཁའ་དབུགས་ཁྲོད་ཀྱི་འབུ་ཕྲ་རབ་ཚར་གཅོད་བྱེད་ཐུབ་པའི་རྐྱེན་གྱིས་མི་རྣམས་ཀྱི་ལུས་ཕུང་བདེ་ཐང་ལ་ཧ་ཅང་ཕན་པ་ཡིན། གཞན་རྒྱ་སེ་མེ་ཏོག་ཁ་ཟས་སུའང་བཀོལ་ཆོག བུད་མེད་ཀྱིས་ཁ་ཟས་སུ་བཀོལ་ན་བཞིན་མདངས་ཇེ་ལེགས་སུ་འགྲོ་ཐུབ། བརྩེ་དུང་མཚོན་བྱེད་ཀྱི་མེ་ཏོག་ཡང་ཡིན།
སྡོང་རྐང་གི་རིང་ཚད་ལ་རྨིད5-10བར་ཡོད་པ་དང་།      སྡོང་པོ་སྨུག་ནག་མཁྲེགས་པར་ཡལ་ག་དང་ཡལ་ཕྲན་མང་པོ་གྱེས་ཤིང་གསར་སྐྱེས་ཡལ་ག་སྔོ་ལྗང་དྲང་ལ་མཉེན་པ་དང་།       ལོ་མ་སྔོན་པོ་འཇམ་པའི་རྒྱབ་ཅུང་ཟད་སྐྱ་བ་སྙུང་ལེབ་དབྱིབས་ཀྱི་རྩེ་རིམ་བཞིན་རྣོ་བའི་མཐར་ཉག་ག་ཞིབ་པ་སོག་ལེའི་སོ་འདྲ་ཡོད་ལ་ངར་བ་ཐུང་བ་རེས་མོས་སྐྱེ་ཞིང་།      མེ་ཏོག་དཀར་བ་དང་ཟིང་དཀར་གྱི་མདོག་མང་པོ་ཡོད།      འབྲས་བུ་ལྗང་སྐྱ་སྤུ་དཀར་འཇམ་པོས་ཁྱབ་པ་སྨིན་ཚེ་ཁ་དོག་སེར་པོར་གྱུར་པ་སྤོ་ལོའི་དབྱིབས་ཀྱི་འབྲས་བུ་ཡིན།        མེ་ཏོག་གི་དབྱིབས་ནི་དྲིལ་བུའི་དབྱིབས་དང་།       མེ་ཏོག་འདབ་མ་ལྔ་ལས་གྲུབ་པ་ཡིན།
སྡེ
སེ་རྒོད་སྡེ
སོག་ཤོད
སོག་ཤོད། ཁམས་ཀྱི་ཤོད་ཆེན་བཅོ་བརྒྱད་སྐོར་གྱི་ངོ་སྤྲོད་མདོར་བསྡུས། དེ་ཡང་སྤྱིར་ཁམས་ཀྱི་ས་ཆ་ལ་ཆུ་བཞི། སྒང་དྲུག  ཤོད་ཆེན་བཅོ་བརྒྱད་སོགས་ཀྱི་བཤད་པ་བྱུང་བ་ལས་འདིར་ཤོད་ཆེན་བཅོ་བརྒྱད་སྐོར་ཞིག་ཞུ་བ་ལ།  དེ་ཡང་ཤོད་ཅེས་པའི་དོན་རོང་ངམ་ལུང་གཤོང་དུ་གོ་བ་ནི་ཁང་པའི་ཐོག་ཤོད་དང་།  རི་བོའི་ཀླུང་ཤོད་ལྟ་བུས་ཤེས་ཐུབ་ལ་དེ་ལྟ་བུའི་ཤོད་ཆེན་པོ་བཅོ་བརྒྱད་འདི་དག་གང་དང་གང་ཞིག་ཡིན་པའི་སྐོར་ལ་མཁས་རྣམས་ཀྱི་བཞེད་ཚུལ་དུ་མ་ཞིག་ཡོད་པར་ངེས་ཀྱང་འདིར་རང་གི་མཇལ་ཚོད་ཙམ་ཞིག་དཔྱད་གཞིར་བཀོད་པ་ལ་སྲིད་པ་རྒྱུད་ཀྱི་ཁ་བྱང་①ལས།  མདོ་ཁམས་གླིང་གི་གླིང་ཁམས་ན།  །ཤོད་ལ་ཆེན་པོ་བཅོ་བརྒྱད་ཡོད།  །ནགས་ཤོད་དང་ནི་སོག་ཤོད་གཉིས།  །ལྕི་ཤོད་དང་ནི་སུམ་ཤོད་བཞི།  །དཀར་ཤོད་དང་ནི་དམར་ཤོད་དྲུག  །གཉི་ཤོད་དང་ནི་ཟླ་ཤོད་བརྒྱད།  །སྐྱི་ཤོད་ཡུག་ཤོད་གཉིས་དང་བཅུ།  །དམེ་ཤོད་འཇག་ཤོད་བཅུ་གཉིས་སོ།  །སྟག་ཤོད་འབྲི་ཤོད་བཅུ་བཞི་འོ།  །འདན་ཤོད་རྨ་ཤོད་བཅུ་དྲུག་གོ  །དྲེ་ཤོད་ཉག་ཤོད་བཅོ་བརྒྱད་དོ།  །ཞེས་གསལ།   ཡང་མེས་པོའི་བྱུང་བ་②ཞེས་པའི་དེབ་ལས།  ༡ ནགས་ཤོད།  འབྲི་རུ་རྫོང་ཁོངས་ཀྱི་ས་ཆ་ཕལ་ཆེ་བ།  ༢ སོག་ཤོད།  སོག་གཡག་ལའི་ཁུལ།  ༣ དཀར་ཤོད།  སོག་རྫོང་ཁོངས།  ༤རེ་ཤོད།  སོག་རྫོང་ཁོངས།  ༥ རྒྱ་ཤོད།  སྟོད་འབྲི་རུ་དང་སྨད་དཔལ་འབར།  ༦ ས་ཤོད།  དཔལ་འབར་རྫོང་ཁོངས།  ༧ དཔའ་ཤོད།  དཔལ་འབར་རྫོང་ཁོངས།  ༨ རྒྱང་ཤོད།  སྟེང་ཆེན་རྫོང་ཁོངས།  ༩ གྱིམ་ཤོད།  སྟེང་ཆེན་རྫོང་ཁོངས།  ༡༠ རྟ་ཤོད།  སྟེང་ཆེན་རྫོངས་ཁོངས།  ༡༡ གཡི་ཤོད་དམ་གཡང་ཤོད་ནི་རི་བོ་ཆེའི་རྫོང་ཁོངས།  ༡༢  དངུལ་ཤོད།  ལྷོ་རོང་རྫོང་ཁོངས།  ༡༣  རྔོད་ཤོད།  མཛོ་སྒང་རྫོང་ཁོངས།  ༡༤  ཟླ་ཤོད།  ཆབ་མདོ་རྫོང་ཁོངས།  ༡༥ ངོམས་ཤོད།  ཆབ་མདོ་རྫོང་ཁོངས།  ༡༦རྨེ་ཤོད།  སྡེ་དགེ་རྫོང་ཁོངས།  ༡༧ སྨར་ཤོད།  གོ་འཇོ་རྫོང་ཁོངས།  ༡༨  ཀྲེ་ཤོད།  དཀར་མཛེས་རྫོང་ཁོངས།   ཞེས་གསལ།  དེ་གཉིས་ཀར་རྩ་བའི་ཤོད་ཆེན་བཅོ་བརྒྱད་གྲངས་འདྲེན་ཙམ་འདྲ་ཡང་གྲངས་སོ་སོར་བགྲང་ཚེ་འདྲ་དང་མི་འདྲ་བ་འགའ་ཞིག་འདུག་ཅིང་ཕྱི་མ་དེ་གཙོ་བོ་ད་སྐབས་ས་ཆ་གང་ཞིག་ལ་ཡོད་པའི་ངོས་འཛིན་མཛད་པ་ནི་ཅུང་གོ་སླ་བ་འདུག   འོན་ཏེ་གོང་མ་ལྟར་གྱི་ད་ལྟའི་ས་ཆ་གང་ཞིག་ལ་ཡོད་པའི་ངོས་འཛིན་དང་དེ་ལས་གཞན་ཞལ་གསལ་བའི་དཔེ་ཆ་གང་ཡོད་ཁོ་བོས་ད་ལན་མ་ཤེས་ཀྱང་མཁྱེན་ལྡན་རྒྱུས་མངའ་ཅན་ཡོད་ན་རིམ་པས་གསལ་བཤད་གནང་བར་ཞུ་ཞུ། གེ་བ་ཚང་ངག་དབང་ཐར་པས་བསྡུ་སྒྲིག་བྱས།
གྲོ་ཐིག་
གྲོ་ཐིག་
གདོང་ལ་བབས་པའི་སེར་ཐིག་གམ་ནག་ཐིག་སྟེ། གཙོ་ཆེར་བུད་མེད་ཀྱི་གདོང་ལ་འབྱུང་བའི་པགས་ནད་ཅིག་གོ །
རླུང་བརྟག་ཚུལ
འདི་ནི་བོད་ཀྱི་སྐར་རྩིས་ལས་གནའ་རབས་ཀྱི་དུས་བརྟག་གནམ་དཔྱད་རྩིས་བཤད་པའི་རླུང་བརྟག་ཚུལ་ཡིན།
རླུང་བརྟག་ཚུལ་ནི།    སྟོན་དགུན་ཤར་ལྷོའི་རླུང་བྱུང་ན། །དེ་ཉིན་ཆར་བ་འབབ་མི་འགྱུར། །དཔྱིད་དབྱར་ནུབ་བྱང་རླུང་ལངས་ན། །ནམ་མཁའ་ངེས་པར་དྭངས་པར་འགྱུར། །སྔ་དྲོ་རླུང་ལངས་རྒྱུན་མི་རིང་། །ཕྱི་དྲོ་རླུང་ལངས་ཆར་བ་ཆེ། །དཔྱིད་དབྱར་ཤར་ལྷོའི་རླུང་ལངས་ན། །གནམ་ལ་དྲི་བ་བྱ་མི་དགོས། །སྟོན་དགུན་ནུབ་བྱང་རླུང་ལངས་ན། །ནམ་མཁའ་ངེས་པར་དྭངས་པར་འགྱུར། །དབྱར་གྱི་དུས་སུ་རླུང་ཁད་འཇམ། ། གྲུ་བོ་ཆུ་བོར་བགྲོད་པ་བདེ། །སྟོན་གྱི་དུས་སུ་རླུང་འབྱུང་བས། །ཆུ་བོའི་རླབས་ཆེན་འཕྱུར་བར་འགྱུར། །དབྱར་དུས་རླུང་ནི་མཚན་སྦྲེལ་ན། །ཉིན་གྱི་སྔོན་དུ་རླུང་ཆག་འགྱུར། །ཆར་རྗེས་ཤར་ལྷོའི་རླུང་བྱུང་ན། །ཕྱི་དྲོ་རླུང་ནི་ཆེས་ཆེར་ལྡང་། །སྔ་དྲོའི་དུས་སུ་ཆར་རླུང་བྱུང་། །རླུང་ཆེན་ཉམས་པར་འགྱུར་བ་ཡིན། །ཚེས་གསུམ་རླུང་ཆེན་ལངས་གྱུར་ན། །ཚེས་བཞི་ལ་ཡང་རླུང་ལྡང་ཉེ། །ཉི་ཤུ་གསུམ་གྱི་ཉི་མ་ལ། །ཤིན་ཏུ་ཆེ་བའི་རླུང་འབྱུང་ངོ་། །ཚེས་བདུན་ཚེས་པ་བརྒྱད་དག་ལ། །ངེས་པར་རླུང་ཡོད་འཕྲིན་སྔོན་འབྱུང་། །དཔྱིད་དུས་ཁ་བ་བབས་པའི་རྗེས། །ཞག་པོ་བརྒྱད་དང་ཉི་ཤུ་ན། །ངེས་པར་རླུང་ཡོད་སེམས་ལ་ཞོག །ཟླ་བ་གཉིས་པར་ཆར་རླུང་མང་། །མགྲོན་པོ་དག་གི་སེམས་ལ་ཞོག །ཚེས་པ་བརྒྱད་དང་བཅུ་གསུམ་དང་། །བཅུ་དགུ་དང་ནི་ཉི་ཤུ་གཅིག །ཟླ་བ་གསུམ་པའི་ཚེས་བརྒྱད་བཅས། །ཆར་བ་ངེས་པར་བབས་གྱུར་ན། །ཟླ་བ་བཞི་བའི་བཅོ་བརྒྱད་ལ། །ཆར་བ་འབབ་པར་འགྱུར་བ་ཡིན། །རླུང་ཆར་འབྲང་བའི་རླན་ཡང་འབྱུང་། །གྲུར་ཞུགས་མིས་ཀྱང་བཤོལ་དུ་མེད། །ཟླ་བ་ལྔ་བའི་ཚེས་ལྔ་ལ། །རླུང་གི་ཉམས་ཤིག་བྱུང་གྱུར་ན། །གཉིས་དང་དགུ་དག་ངེས་པར་བྱ། །ནུབ་བྱང་ངོས་ནས་རླུང་ཆེན་ལངས། །ལྷོ་རུ་རིམ་གྱིས་ཆེ་བར་འགྱུར། །ཟླ་བ་དྲུག་པའི་ཚེས་བཅུ་གཅིག །བཅུ་གཉིས་དག་ལ་འཛེམས་པ་གཅེས། །ཟླ་བ་བདུན་པའི་ཡར་ངོ་ལ། །རླུང་བྱུང་སྟོན་དུས་གྲུ་མི་གཏོང་། །ཟླ་བ་བརྒྱད་པའི་དཀྱིལ་གྱི་དུས། །ངེས་པར་རླུང་འབྱུང་ཆར་བ་ཡོད། །
ནུ་ཚབས་
ནུ་ཚབས་
བུད་མེད་ཀྱི་ནུ་མའི་གཤེར་རྨེན་ལ་ཚ་བ་རྒྱས་པའི་་ཅིག་གོ །
ཞོལ་འདོད་དཔལ་
ཞོལ་འདོད་དཔལ་སྲོལ་རྒྱུན་བཟོ་རིག་སློབ་གྲྭ།
ཀུ་ཤུ་རྟགས་ཅན
ཀུ་ཤུ་ལག་རྟགས་ཅན་གྱི་ལག་ཐོགས་ཁ་པར།=ཀུ་ཤུ་ལག་འཕྲིན།=iPhone ཀུ་ཤུ་རྟགས་ཅན་གྱི་ལག་ཐོགས་འབྲི་དེབ།=ཀུ་ཤུ་ལག་དེབ།=iPad
གཉན་ནད་རྣ་རྩ་ཕུས་འདེབས་
གཉན་ནད་རྣ་རྩ་ཕུས་འདེབས་
གཉན་རིམས་ཀྱི་ཡ་གྱལ་ཞིག་སྟེ། རྣ་བའི་ཐད་ཀྱི་རྩ་རྣམས་རྐྱལ་བ་ཆུས་བུས་པའམ་ཕུས་བཏབ་པ་ལྟ་བུའི་སྐྲངས་འབུར་འབྱུང་བའི་ནད་ཅིག་གོ །
མཁལ་ནུས་ཉམས་ནད་
མཁལ་ནུས་ཉམས་ནད་
མཁལ་མའི་ནུས་པ་ཉམས་པའི་ནད་དོ།
རླིག་རླུགས་ རྒྱུ་རླུགས་
རླིག་རླུགས་ རྒྱུ་རླུགས་
རྒྱུ་མ་དང་གཅིན་ཚིལ་སོགས་རླིག་པའི་ནད་དུ་རླུགས་པའམ་རླིག་པའི་ནང་གི་ཆ་ཤས་སྐྲངས་ནས་ཆེར་རྒྱས་པའི་ནད་ཅིག་གོ །
དབང་རྩ་ཉམས་རྒུད་
དབང་རྩ་ཉམས་རྒུད་
དབང་རྩའི་འགུལ་བསྐྱོད་ནུས་པ་དོ་མ་མཉམ་པ་ལས་བྱུང་བའི་ནད་ཅིག་སྟེ། མགོ་ན་ཞིང་མགོ་ཡུ་འཁོར་བ། བརྗེད་ངས་ཆེ་བ། གཉིད་ཡེར་བ་སོགས་ཀྱི་ནད་རྟགས་མངོན་པ་ཞིག་གོ །
དབང་རྩའི་ནད་
དབང་རྩའི་ནད་
དབང་རྩའི་ཁོངས་གཏོགས་ཀྱི་གྲུབ་ཆ་རྣམས་ལ་ནད་ཕོག་པའམ་ནུས་པ་ལ་གེགས་ཐེབ་པའི་ནད་ཅིག་སྟེ། ནད་རྟགས་སུ་ལུས་པོ་སྦྲིད་པ་དང་། ཞ་ཞིང་རེངས་པོར་འགྱུར་བ་དང་རྩ་འཁུམ་པ་དང་དྲན་པ་ཉམས་པ་སོགས་འབྱུང་ངོ་།
མཁལ་མ་ཆུ་བསགས་
མཁལ་མ་ཆུ་བསགས་
མཁལ་མར་ཆུ་བསགས་པའི་ནད་ཅིག་གོ །
མདོག་རྨོངས་
མདོག་རྨོངས་
མིག་ཤེས་ཀྱིས་ཁ་དོག་གི་ཁྱད་པར་ཇི་བཞིན་འབྱེད་མི་ནུས་པའི་ནད་རིགས་ཤིག་སྟེ། དམར་པོ་དང་ལྗང་ཁུ་གཉིས་ཀྱི་ཁ་དོག་མི་ཕྱེད་པ་དག་ལ་དམར་ལྗང་མདོག་རྨོངས་པ་དང་། ཁ་དོག་གི་སྐྱ་ཤས་དང་ནག་ཤས་ཙམ་མ་གཏོགས་ཚོན་མདོག་གི་ཁྱད་པར་འབྱེད་མི་ནུས་པ་ལ་ཡོངས་རྫོགས་མདོག་རྨོངས་པ་ཞེས་བརྗོད་དེ། ཕལ་ཆེར་ལྷན་སྐྱེས་སུ་བྱུང་བའི་ནད་དོ།
མཁལ་གཅོང་
མཁལ་གཅོང་
ནུབ་སྨན་གྱི་ལུགས་ལ་ཁྲག་འཁོར་རྒྱུག་ལ་བརྟེན་ནས་དབྱུག་སྲིན་མཁལ་མར་ཞུགས་ཏེ་ནད་དུ་གྱུར་པའོ།
རྒྱལ་པོ་རབ་གསལ།
རྒྱལ་པོ་རབ་གསལ་ནི་སྟོན་པའི་སྐྱེས་རབས་དཔག་བསམ་འཁྲི་ཤིང་ལས་ཡལ་འདབ་དང་པོ་ཡིན།
མཐུན་གསུམ
མཐུན་གསུམ་ནི་བོད་ཀྱི་སྐར་རྩིས་རིག་པ་ལས་གྲུབ་བྱེད་གཉིས་ཀྱི་ཡན་ལག་ལྔའི་ལོ་ཐོ་ལྟ་སྟངས་སྐོར་བཤད་པ་ནང་གི་གཅིག་ཡིན།
ལོ་རྟགས་སྟག་དང་རྟ་ཁྱི་གསུམ་མཐུན་གསུམ།  ལོ་རྟགས་བྱི་བ་དང་འབྲུག་སྦྲེལ་གསུམ་མཐུན་གསུམ།    ལོ་རྟགས་བྱ་དང་གླང་སྦྲུལ་གསུམ་མཐུན་གསུམ།    ལོ་རྟགས་ཕག་ལུག་ཡོས་གསུམ་མཐུན་གསུམ་ལོ་རྟགས་ཡིན།    དཔེར་ན་གནམ་ལོ་ལུག་ལོ་ལ་མཚོན་ན་ལོ་རྟགས་ཕག་ལུག་ཡོས་གསུམ་མཐུན་གསུམ་ཡིན་པས་ལོ་དེར་རྩུབ་ཙམ་ཡོད་པར་རྩིས་གཞུང་ལས་གསུང་བ་དང་གཞན་ཡང་ནང་མིའི་མཐུན་གསུམ་ལོ་རྟགས་ཀྱི་ཁྱིམ་དེའི་བྱ་བ་ཆེ་ཕྲའི་ལས་སྣེ་གཏོད་པའི་སྲོལ་ཡང་ཡོད་དོ། །
མཁལ་ཚད་
མཁལ་ཚད་
གཅིན་པའི་ནང་དུ་ཁྲག་རིལ་བབས་པ་དང་ལུས་ལ་ཆུ་བསགས་ནས་སྐྲངས་པ་དང་ཁྲག་ཤེད་མཐོ་བ་དང་མཁལ་ནུས་ཉམས་པ་སོགས་ཀྱི་རྟགས་འབྱུང་བའི་ནད་ཅིག་གོ །
བོད་ལྗོངས་ཚོགས་འདུ་
=མིང་གི་སྐོར།= མིང་ལ་བོད་ལྗོངས་ཚོགས་འདུ་དང་བོད་ལྗོངས་སྤྱི་ཚོགས་སོགས་ཟེར། བོད་ལྗོགས་སྤྱི་ཚོགས་ནི་བོད་ལྗོངས་སེར་སྐྱ་དཔོན་འབངས་སྤྱིའི་ཚོགས་འདུ་བསྡུས་པ་རེད། =ནམ་ལ་བྱུང་།= སྤྱི་ལོ་༡༦༧༤ལོར། སྡེ་སྲིད་བློ་བཟང་མཐུ་སྟོབས་ལས་གནས་ལས་འཐེན་སྐབས་གདན་ས་གསུམ་གྱི་མཁན་པོ་དང་དྲུང་སྤྱིའི་ཞུས་ངོར་བརྟེན་ནས་ཞེས་དང་། སྡེ་སྲིད་སངས་རྒྱས་རྒྱ་མཚོ་དང་། ལྷ་བཟང་ཁང་རྩོད་སྐབས་གདན་ས་གསུམ་གྱི་མཁན་པོར་འདྲི་བསྡུར་བྱས་པའི་ལོ་རྒྱུས་འདུག་པས། རྒྱལ་དབང་ལྔ་བའི་སྐབས་མིང་དངོས་སུ་མ་དོན་རུང་། དེ་ལྟའི་ཚོགས་འདུ་ཞིག་སྐོང་ཚོགས་བྱ་བའི་ལུགས་ཤིག་དོན་ཚར་བ་ཐག་མཆོད་རེད། དེ་ནས། རྒྱལ་དབང་སྐུ་ཕྲེང་བདུན་པའི་སྐབས་དངོས་སུ་བོད་ལྗོངས་ཚོགས་འདུ་ཞེས་དོན་ཡོད་པ་རེད། =དབྱེ་བ།= ༡•ཚོགས་འདུ་རྒྱས་འཛོམས།
༢•ཚོགས་འདུ་ཧྲག་བསྡུས་རྒྱས་པ།
༣•ཚོགས་འདུ་ཧྲག་བསྡུས། =ཚོགས་བཞུགས་མི་སྣའི་གྲུབ་ཆ།= ཚོགས་འདུ་རྒྱས་འཛོམས་སྐབས། བཀའ་བློན་ཕུད། དྲུང་རྩིས་དང་། ཤོད་སྐོར་རྩིས་དཔོན། ཞི་དྲག་དྲུང་རིགས་སེར་སྐྱ་ཡོངས་རྫོགས། གདན་ས་གསུམ་གྱི་མཁན་ངོ་མཁན་ཟུར། རྣ་ཆེན་གྱི་མཐུས་མི། བཀྲིས་ལྷུན་པོ་དང་ས་སྐྱའི་མཐུས་མི། རྒྱུད་གྲྭ་སྟོད་མེད་ཀྱི་མཁན་པོ། རྣམ་རྒྱལ་གྲྭ་ཚང་དང་། གནས་ཆུང་དགོན། རྨེ་རུ། བཞི་སྡེ། ཚེ་མཆོག་གླིང་། ཚེ་སྨོན་གླིང་། ཀུན་བདེ་གླིང་། བསྟན་རྒྱས་གླིང་བཅས་ཀྱོ་ལས་སྣེ། དམག་སྒར་ཁག་གི་རུ་བརྒྱའི་ལྡིང་གསུམ། རྩེ་ཤོད་ཕྱག་མཛོད་ནང་ཟན་དང་། རྩེ་གཉེར་ཁང་། ལྷ་ས་གཉེར་ཚང་ནང་ཚན། ཞོལ་པ་ནང་ཟན། གར་པ་ནང་ཟན། ཆིབས་རྭ་བ། འངོད་དཔལ་ཞེས་ཟངས་རྡུང་གསེར་དངུལ་ལུགས་རྒྱག་གི་ཆེ་མོ་བ། རྡོ་ཤིང་། ཚེམས་བཟོ། ལྷ་བྲིས་བཅས་ཀྱི་ཆེ་མོ་བ་རྣམས་དང་། གཞན་ཡང་དབུས་གཙང་ཚོ་ཆེན་ཞེས་པའི་འཐུས་མི། གཞུང་སོག་འགོ་པ་ཞེས་པ། ལྷ་ས་ཚོ་ཆེན། མངའ་རིས། དྭགས་ཀོང་། མདོ་ཁམས་མངའ་ཁུལ་བཅས་ཀྱི་འཐུས་མི་ལྷ་འབྱོར་སོགས་བོད་ལྗོངས་་མི་སྡེ་ཡོངས་ཀྱི་འཐུས་མི་ཡོད། =ལོ་རྒྱུས།=
=དཔྱད་གཞིའི་ཡིག་ཆ།= ==གླེང་དབོན་པད་མ་སྐལ་བཟང་ལགས་ཀྱིས་བརྩམས་པའི་བོད་ཀྱི་ཉེ་རབས་ལོ་རྒྱུས་ཐོག་བྱུང་བའི་ཆེས་མཐོའི་སྲིད་འཛིན་ཚོགས་པ་སྟེ་བོད་ལྗོངས་ཚོགས་འདུ་རྒྱས་འཛོམས་སྐོར་རགས་ཙམ་གླེང་བ། ༡༩༩༡ལོའི་ཟླ་༩ཚེས་༡༥ཉིན། པེ་ཅིན་དུ་འཚོགས་པའི་ཀྲུང་གོའི་བོད་རིག་པའི་ཤེས་རིག་དཔྱད་གླེང་ཚོགས་འདུའི་ཐོག་སྤེལ། བོད་ལྗོངས་མི་དམངས་དཔེ་སྐྲུན་ཁང་ནས་༢༠༡༤ལོའི་ཟླ་༡༢སུ། དཔར་བའི་བརྩམས་ཆོས་མེས་པོའི་དྲང་ཐིག་ཏུ་བསྡུས།==
འདི་ན་ཡང་དྲག་ཏུ་མཆོང་ལྡིང་བྱེད་བཞིན་པའི་སྙིང་གསོན་པོ་ཞིག
འདི་ན་ཡང་དྲག་ཏུ་མཆོང་ལྡིང་བྱེད་བཞིན་པའི་སྙིང་གསོན་པོ་ཞིག་འདུག་
མཛེས་སྡུག
མཚར་སྡུག
ཞོགས་ལྗང་
ཞོགས་ལྗང་ནི་ཁོང་གི་སྨྱུག་མིང་ཡིན་པ་དང་། ཁོང་གི་མཚན་དངོས་ལ་འབྲུག་ལོ་ཞེས་འབོད་ཅིང་། ཕ་ཡུལ་ནི་ཀན་ལྷོ་ཁུལ་བླ་བྲང་བསང་ཆུ་རྫོང་གི་རྒན་གྱ་ནས་རེད། བརྩམས་ཆོས་ལ་སྙུ་གུའི་སྟོབས་དང་། རང་གྲོལ་སྙིང་སྟོབས་སོགས་ཡོད། བོད་ཀྱི་དེང་རབས་རྩོམ་པ་པོ་གྲགས་ཅན། སྤྱི་ལོ་༢༠༡༠ལོར། བོད་ཀྱི་རྩོམ་པ་པོ་ཐེའུ་རང་དང་ཁོང་རྒྱ་ནག་གཞུང་ནས་མཛིན་བཟུང་བྱས་པ་དང་། ཐེའུ་རང་སི་ཁྲོན་ཞིང་ཆེན་བདེ་འཇགས་ལས་ཁུངས་སུ་བཀག་ཉར་བྱས་པ་དང་། ཁོང་ཀན་སུའུ་ལན་གྲུའི་གྲོང་ཁྱེར་དུ་བཀག་ཉར་བྱས། མཇུ་བཟུང་གིས་རྒྱུ་མཚན་ནི་ཁོང་གཉིས་ཀྱིས་༢༠༠༨ལོའི་ཞི་རྒོལ་སྐབས་སུ་ནུབ་བྱང་སློབ་གླིང་གི་བོད་རིགས་ཞི་རྒོལ་སློབ་མའི་སྣེ་ཁྲིད་པ་དང་། རྒྱལ་ཁབ་ཁ་ཁྲལ་གྱི་ངན་སྐུལ་བྱས་པའི་ཉེས་མིང་རེད་འདུག ཡང་་སྤྱི་ལོ་༡༠༡༥ལོའི་ཟླ་༣པའི་ཚེས་༡༩ཉིན་གོང་དུ་ཞོགས་ལྗང་ཡང་རྒྱ་གཞུང་མི་སྣས་ཁྲིམས་རྩོད་ལ་སོགས་པ་གང་ཡང་མེད་པའི་འོག་ནས་མཇུ་བཟུང་བྱེད་པ་རྒྱལ་སྤྱིའི་ཉེས་ཡངས་ཚོགས་པའི་དེ་སྐོར་ལ་གསལ་བསྒྲགས་སྤེལ་ཞིང་། མ་ཟད་རྒྱ་ནག་གཞུང་ལ་ཁོང་གི་བདེ་འཇགས་འགན་ལེན་དང་ཆ་རྐྱེན་གང་ཡང་མེད་པའི་འོག་གློད་བཀྲོལ་གཏོང་དགོས་པའི་རེ་བསྐུལ་ཞུས་ཡོད་པ་རེད། གནས་ཚུལ་ལྟར་ན། ཁོང་བཟིན་པའི་རྒྱུ་རྐྱེན་ནི་་དེ་གའི་ཟླ་༣པའི་ཚེས་༡༩ཉིན་རེབ་གོང་དུ་རྒྱ་ནག་དམག་མིས་དྲག་པོའི་ཚོད་འཛིན་བྱེད་པ་ལ་འབྲེལ་ཡོད་ཀྱི་ཟིན་བྲིས་སྤེལ་བའི་རེད་ཟེར། =མི་ཚེའི་ལོ་རྒྱུས།= =དཔྱད་གཞི།=
འདི་ན་ཡང་དྲག་ཏུ་མཆོང་ལྡིང་བྱེད་བཞིན་པའི་སྙིང་གསོན་པོ་ཞིག
སྙིང་སྡུག
སྲིད་པ་ཆགས་པའི་ཚུན་ཆེད་དུ།
ཡིད་དུ་འོང་བའི་ལོ་རྒྱུས་ཀྱི་བྱུང་བ་དང་།
སྙིང་དུ་སྡུག་པའི་བཀའ་བསྟན་གྱི་མཛེས་མ།
བརྗེད་པར་དཀའ་བའི་ཤེས་བྱ་ཡི་བང་མཛོད་ཅི་འདྲའི་མང་པོ་ཞིག་བྱུང་ཡོད་པ་རེད་ཨང་།
རང་རེའི་མི་རིགས་འདི་ཡང་ཤ་ཁྲག་གདོས་བཅས་ཀྱི་ཕུང་བོ་ལས་གྲུབ་པ་ཞིག་ཡིན་ངེས་ལ།
རིག་དར་གྱི་རྣམ་ཤེས་དང་།
ལ་རྒྱ་ཡི་བླ་སྲོག
སེམས་བྱུང་གི་འདུ་ཤེས།
རྙེད་པར་དཀའ་བའི---?
དལ་བ་བརྒྱད་དང་འབྱོར་བ་བཅུ་ཡི---
བེམ་པོའི་ལུས་དང་།
རྣམ་ཤེས་གཉིས་ཀྱི་འཕྲད་སྦྱོར་གྱི་སྒྱུ་མའི་གར།
གཟུང་འཛིན་ཡུལ།
ཐབས་ཤེས་ཟུང་ལ་བརྟེན་ནས།
བསིལ་ལྡན་གྱི་ཡུལ་འདིར་ཁྱིམ་གཞིས་ཆགས་པ་མ་ཡིན་ནམ།
ངོ་མ།  སྨྲ་ཤེས་ཤིང་དོན་གོ་བའི་མཚན་ཉིད་མ་ཚང་གོང་ལ།
རང་རེའི་མེས་པོ་སྟེ---
སྤྲེའུ་བྱང་ཆུབ་སེམས་དཔའ་དང་།
ཇོ་མོ་ཁྲོ་གཉེར་མའི་སྤྲུལ་བ་བྲག་སྲིན་མོ་གཉིས་ཀྱི་ངོ་མཚར་ཞིང་གཞན་གྱི་བློ་ཡུལ་ལས་འདས་པའི་ངག་རྒྱུན་ཡོད་པ་དང་།
ཁོང་ཚོའི་བུ་རྒྱུད་རྣམས་དབེན་པའི་ནགས་ཁྲོད་དང་།
ཡངས་པའི་སྤང་ཐང་།
གོས་སུ་ཤིང་ལོ་གྱོན་པའི་སྐབས་ཀྱང་ངེས་པར་དུ་ཡོད་སྲིད་མོད།
འོན་ཀྱང་།  དེ་ནི་ལོ་རྒྱུས་ཀྱི་དཔང་བོ་ཡིན་པ་དང་།
སྔོན་བྱུང་གི་དྲན་རྟགས་ཀྱང་རེད།
ཀྱེ་ཀྱེ།  གྲོགས་པོ་ལགས།
ཤ་ཟ་བ་ཙམ་གྱིས་གཅན་གཟན་དུ་འགྱུར་མི་རུང་བ་དང་།
གདོང་དམར་བ་ཐམས་ཅད་སྤྲེའུའི་རིགས་ག་ལ་ཡིན།
སྔོན་གྱི་ཚེ་ཡང་།
ཤ་གཟན་གདོང་དམར་བོད་ཀྱི་དམག་དཔུང་ཞེས---
སྙན་སྒྲགས་ཀྱི་བ་དན་དགུང་དུ་བསྐྱོད་མྱོང་ལ།
དཔའ་རྟུལ་གྱི་མཛད་རྗེས་ནི---
རྒྱ་གར་ཕགས་པའི་ཡུལ།
མ་ཧ་ཙི་ནའི་ཁམས།
གཞན་ཡང་།
བལ་བོ་དང་།
ཁ་ཆེ།
འབྲས་ལྗོངས་དང་།
འབྲུག་ཡུལ་སོགས་ན་ཡང་།
སྤྲིན་གྱི་སྒྲ་དབྱངས་དང་།
དྲི་ཟའི་གླུ་དབྱངས།
དབྱངས་ཅན་གླུ་དབྱངས་ཇི་བཞིན་སྒྲོག་པ་ཁྱེད་ཀྱིས་ཨེ་ཚོར།
ཡིན་ན་ཡང་།
བསམ་བློ་གསར་པ་ཞིག་དང་།
ལྟ་བ་གསར་པ་ཞིག
ལུགས་སྲོལ་གསར་པ་ཞིག
སྤྱི་ཚོགས་རིང་ལུགས་ཀྱི་གངས་ལྗོངས་སུ་གདན་འདྲེན་རྒྱུ་ནི།
བསེ་རུའི་ར་དང་།
རུས་སྦལ་གྱི་སྤུ།
མཁའ་ཡི་པད་མོ།
ས་ཡི་འཇའ་ཚོན་བཞིན་དུ་དཀའ་བ་འདི་ཁྱེད་ཀྱིས་ཨེ་ཤེས།
རེད་ཡ།
རྙིང་ཞེན་གྱི་མཁའ་དབྱིངས་འདིར།
བག་ཆགས་ཀྱི་ཆུ་འཇིན་ལང་ལོང་གཡོ་བ་དང་།
བག་འཁུམས་ཀྱི་གློག་ཞགས་ཤིག་ཤིག་ཏུ་འཁྲུག་པ་ལྟར་སྣང་ཡང་།
སྔོན་ཐོན་གྱི་སྦྲང་ཆར་ཟིམ་ཟིམ་དུ་འཇོ་བའི་སྐལ་བ་ནི་ཕྲ་ཙམ་གདའ།
མི་རིགས་ཀྱི་རེ་བའི་རླངས་པ་ནི་མཁའ་ལ་འཕྱུར་ངེས་ཡིན་པ་དང་།
ཡུལ་འཁྱར་བ་དང་གནས་སྡོད་པའི་གཞིས་བྱས་ཀྱང་ལྷང་ལ་འབུད་ངེས་རེད།
བློ་མ་ཕམ།
གསར་སྐྱེས་ཀྱི་གཞོན་ནུ།
རྒྱལ་ཁམས་ཀྱི་ཁ་ན་ཡེ་ཤེས་ཀྱི་སྤྱན་ཡོད་པ་བདེན་དུ་ཆུག་ཀྱང་།
ཞལ་ལྕེ་དགའ་གསུམ་དང་འདར་གསུམ་ཡོད་པས།
ཁྱེད་ཀྱི་བློ་ཅི་ལ་ཕམ།
སེམས་མ་སྡུག
ཀྱེ་ཀྱེ། གྲོགས་པོ་ལགས།
གངས་ཅན་གྱི་གཞོན་ནུ།
གསར་གཏོད་ཀྱི་སྟོབས་མེད་ན།
དྲང་བདེན་ཟེར་བ་ཡང་མེད་ལ།
རྒྱུ་འབྲས་ཟེར་བ་ཡང་སྐྱག་རྫུན་རེད།
འོན་ཀྱང་།
ངའི་མིག་ལམ་དུ་སྣང་བ་ནི---
བདེ་སྐྱིད་ཀྱི་བདུད་རྩི་ཡིན་པ་དང་།
ངའི་རྣ་ལམ་དུ་ད་ལྟའང་ད་དུང་འགེངས་པ་ནི---
འདི་ནི།  ངའི་སེམས་ན་དྲག་ཏུ་མཆོང་ལྡིང་བྱེད་བཞིན་པའི་སྙིང་གསོན་པོ་ཞིག་ཡིན་ལ།
འདི་ནི།  ཕལ་ཆེར་ཁྱེད་རང་ཚོའི་སེམས་ན---
དྲག་ཏུ་མཆོང་ལྡིང་བྱེད་བཞིན་པའི་སྙིང་གསོན་པོ་ཞིག---
ཡིན་ཀྱང་སྲིད།།
འོད་ཟེར་
ལོ་རྒྱུས་
༡༩༦༦ལོར་རིག་གནས་གསར་བརྗེ་ཆེན་པོའི་དུས་སྐབས་ཀྱི་ལྷ་སར་འཁྲུངས་ཞིང་ཆུང་ངུའི་དུས་ཟི་ཁྲོན་བོད་རིགས་ས་ཁུལ་དུ་ཚར་ལོངས་བྱུང་། ཁོང་གི་སྤོ་བོ་ལགས་ནི་རྒྱ་རིགས་དང་རྨོ་བོ་བོད་རིགས་རེད། ཡབ་ཀྱི་མཚན་ལ་ཚེ་རིང་རྡོ་རྗེ་ཞུ་བ་དང་ཁོང་གཞོན་ནུའི་དུས་སྐབས་ནས་བཅིངས་འགྲོལ་དམག་དང་ལྷན་དུ་བོད་ལ་ཕེབས། ད་དུང་སྐབས་དེའི་ལྷ་ས་དམག་ཁུལ་གི་སྤྱི་ཁྱབ་དམག་སྤྱི་གཞོན་པའི་གོ་གནས་ཀྱང་བཞེས་མྱོང་། ཡུམ་ནི་གཞིས་རྩེ་ས་གནས་ཀྱི་བོད་རིགས་སྐུ་དྲག་ཞིག་གི་སྲས་མོ་ཡིན།  སྤྱི་ལོ་༡༩༨༨ལོའི་ཟླ་བ༧པའི་ནང་ཁྲེན་ཏུ་ལྷོ་ནུབ་མི་རིགས་སློབ་གླིང་རྒྱ་ཡིག་ཚན་ཁག་ནས་སློབ་ཐོན་བྱུང་རྗེས་དཀར་མཛེས་ས་ཁུལ་དུ་གསར་འགོད་པའི་ལས་ལ་ཞུགས། སྤྱི་ལོ་༡༩༩༠ལོར་བོད་ལ་ཕེབས་ནས་ལྷ་སའི《བོད་ལྗོངས་རྩོམ་རིག》ཞེས་པའི་དུས་དེབ་ཀྱི་རྩོམ་སྒྲིག་པ་མནང་། སྤྱི་ལོ་༢༠༠༣ལོའི་ཟླ་བ༡པོར་ཁོང་གིས་བརྩམས་མནང་བའི་ལྷུག་རྩོམ་ཕྱོགས་བསྡུས《བོད་ལྗོངས་ཟིན་བྲིས》པར་སྐྲུན་མཛད། དུས་ཡུན་ཟླ་བ་ཁ་ཤས་སོང་རྗེས་ཁོང་གི་དེབ་དེར་སྲིང་གཞུང་གི་བཀག་འགོག་བྱས་ནས་འགྲེམས་སྤེལ་བྱེད་མི་ཆོག་པའི་བཀའ་ཉེས་ཕོག   དེ་ནས་ཁོང་གིས་རྩོམ་སྒྲིག་ཁང་གི་བསམ་བློའི་སློབ་གསོ་སྣང་མེད་ཏུ་རྩིས་ཞིང་ལས་གནས་དེ་ནས་བུད་པ་དང་ཆབ་གཅིག་ལྷ་ས་ནས་ཁ་བྲལ། དུས་དེབ་རྩོམ་སྒྲིག་ཁང་དང་རིམ་པ་གོང་མའི་དོ་དམ་ཚན་པ་སྟེ་བོད་རང་སྐྱོང་ལྗོངས་རིག་གནས་མཐུན་ཚོགས་ཀྱིས་ཁོང་ལས་གནས་ནས་ཕྱིར་བུད་བྱས་པར་རྩིས། 《བོད་རང་སྐྱོང་ལྗོངས་རིག་གནས་མཐུན་ཚོགས་ཀྱི་འོད་ཟེར་གྱི་བརྩམས་ཆོས་གསར་པ<བོད་ལྗོངས་ཟིན་བྲིས>སྐོར་གྱི་བསམ་ཆར་དང་ཐག་གཅོད་གྲོས་ཆམས》ཞེས་པའི་ནང་ཁོང་ལ་སྐྱོན་འཛུགས་ཡང་ཡང་བྱས།      དེ་རྗེས་རང་དབང་ཅན་གྱི་རྩོམ་པ་པོ་ཞིག་ཏུ་གྱུར། སྤྱི་ལོ་༢༠༠༤ལོའི་ལོ་སྨད་དུ་ཀྲུང་གོའི་རྩོམ་པ་པོ་གྲགས་ཅན王力雄དང་གཉེན་སྒྲིག་བྱས། སྤྱི་ལོ་༢༠༠༦ལོར་ཁོང་གི་ཡབ་ཀྱིས་རིག་གནས་གསར་བརྗེ་ཆེན་པོའི་སྐབས་སུ་ཉར་ཚགས་མནང་བའི་ལྷ་སའི་པར་རིས་རྣམས་དང་རང་ཉིད་ཀྱི་དེའི་རྒྱབ་ལྗོངས་ལ་བཅའ་འདྲི་བྱས་པའི་འབྲས་བུ་ལེགས་སྒྲིག་བྱས་རྗེས《གསར་བརྗེ》འམ་རྒྱ་སྐད་དུ《杀劫》ཞེས་པའི་དེབ་དེ་ཐའི་ཝན་དུ་པར་སྐྲུན་མཛད། དེ་དང་དུས་མཚུངས་སུ་བོད་ཀྱི་རིག་གནས་གསར་བརྗེ་ཆེན་པོའི་ལོ་རྒྱུས་འཆད་པའི《བོད་ལྗོངས་དྲན་ཤེས》འམ་རྒྱ་སྐད་དུ《西藏记忆》ཞེས་པ་པར་སྐྲུན་མཛད།  དེབ་དེ་གཉིས་ཀྱིས་རྒྱུན་དུ་མཐོང་དཀའ་བའི་རིག་གནས་གསར་བརྗེ་ཆེན་པོའི་དུས་སྐབས་ཀྱི་རྣམ་པར་ཞིབ་འཇུག་བྱེད་པར་གལ་ཆེའི་རྒྱུ་ཆ་ཐོག་མ་འཁོ་འདོན་བྱས་ཡོད། རྩོམ་པ་པོ་རང་ཉིད་ཀྱིས་འགྲེལ་བཤད་མནང་བར། “杀劫”ཟེར་བ་དེ་བོད་སྐད་ཀྱི“གསར་བརྗེ”ཞེས་པའི་སྐད་གདངས་ཡིན་པ་དང“杀劫”ཟེར་བའི་ཚིག་དེས་དུས་རབས༢༠པའི་ལོ་རབས༥༠ནས་ཚུན་ཆད་ལ་བྱུང་བའི་གསར་བརྗེའི་ལས་འགུལ་དག་གིས་བོད་ལ་བསྩལ་བའི་གོད་ཆག་དང་ལོ་ངོ༤༠ཡི་སྔོན་དུ་བྱུང་བའི༼རིག་གནས་གསར་བརྗེ་ཆེན་པོ༽ཞེས་པའི་ལས་འགུལ་འདིས་བོད་ལ་བསྩལ་བའི་ཉམས་ཉེས་མཚོན་པར་བྱས་ཡོད་ཞེས་གསུངས།
ཐོབ་པའི་བྱ་དགའ་ཁག་
༢༠༠༧ལོའི་ཟླ་བ༡༢ལ་རྒྱ་གར་གྱི་བོད་ལྗོངས་གསར་འགོད་ཚོགས་པའི་༼ཞུམ་མེད་སྨྲ་བརྗོད་མཁན༽ནམ་རྒྱ་སྐད་དུ“无畏言论者”དང་ནོ་ཝེའི་རྩོམ་པ་པོའི་ལྷན་ཚོགས་ཀྱི༼རང་དབང་མངོན་པའི་བྱ་དགའ༽འམ་རྒྱ་སྐད་དུ“自由表达奖”ཐོབ། ༢༠༡༠ལོའི་ཟླ་བ༣པའི་ཚེས་༢༠ཉིན་ལིན་ཀྲའོ་དྲན་གསོའི་བྱ་དགའ“林昭纪念奖”ཐོབ་ཀྱང་ཁོང་ལ་རྒྱལ་ཐོན་འགྲོ་ལུགས་མེད་པར་རྟེན་ཤང་ཀང་དུ་བྱ་དགའ་ལེན་པར་སྐུ་ངོ་མ་ཕེབས་ཐུབ་མེད། ༢༠༡༠ལོའི་ཟླ་བ༥པའི་ཚེས༡༠ཉིན་རྒྱལ་སྤྱིའི་བུད་མེད་གཏོང་སྦྱོར་ཐེབས་རྩ་ཚོགས་པའི༢༠༡༠ལོའི་གསར་འགྱུར་དཔའ་སྟོབས་བྱ་དགའ་ཐོབ། ༢༠༡༡ལོར་ཧ་ལན་ཁེ་ལའོ་སི་རྒྱལ་པོའི་ཐེབས་རྩ་ཚོགས་པས་སྤྲད་པའི༼ཁ་ལའོ་སི་ཆིན་ཝང་བྱ་དགའ༽འམ་རྒྱ་སྐད་དུ“克劳斯亲王奖”ཞེས་པའི་བྱ་དགའ་ཐོབ། བརྩམས་ཆོས་ སྙན་ངག《西藏在上》ཞེས་པ་༡༩༩༩ལོར་མཚོ་སྔོན་མི་རིགས་དཔེ་སྐྲུན་ཁང་གིས་སྐུན། ལྷུག་རྩོམ་ཕྱོགས་བསྡུས《西藏笔记》ཞེས་པ་༢༠༠༣ལོར་ཀོང་ཀྲའོ་མེ་ཏོག་གྲོང་དཔེ་སྐྲུན་ཁང་གིས་སྐྲུན། 《西藏：绛红色的地图》，《杀劫》，《西藏记忆》，《念珠中的故事》，《看不见的西藏》སོགས་ཡོད།
ཟངས་ཚགས་སྨུག་པོ་
ཟངས་ཚགས་སྨུག་པོ་
ཕོ་བའི་ཟངས་ཚགས་ལུ་གུ་མགོར་རྨ་རྡོལ་བྱུང་བའི་ནད་རིགས་ཤིག་གོ །
ཟས་དུག་ཕོག་པ་
ཟས་དུག་ཕོག་པ་
དུག་ཅན་གྱི་བཟའ་བཅའ་ལ་བརྟེན་ནས་དུག་ཕོག་པའོ།
མིད་པའི་ངན་སྐྲན་
མིད་པའི་ངན་སྐྲན་
མིད་ཐག་ལ་བྱུང་བའི་ངན་སྐྲན་གྱི་རིགས་སོ།
སྤྲིན་པ་བརྟག་ཚུལ
འདི་ནི་བོད་ཀྱི་སྐར་རྩིས་ལས་གནའ་རབས་ཀྱི་དུས་བརྟག་གནམ་དཔྱད་རྩིས་བཤད་པའི་སྤྲིན་པ་བརྟག་ཚུལ་ཡིན
སྤྲིན་པ་བརྟག་པ་ནི།   ཉི་ཤར་སྤྲིན་པ་མེད་གྱུར་ན། །ཉི་མ་འཆར་བ་མདངས་དང་ལྡན། །ཉི་ནུབ་ནུབ་ཏུ་མདངས་གསལ་ན། །ཕྱི་ཉིན་ནམ་མཁའ་དྭངས་པར་འགྱུར། །རྒྱ་ཐག་བར་སྣང་གཡེང་གྱུར་ན། །རེ་ཞིག་ནམ་མཁའ་དྭངས་པར་འགྱུར། །ཉི་ཤར་ཤར་ཕྱོགས་སྤྲིན་འཕགས་ན། །རླུང་བཅས་ཆར་བ་མྱུར་དུ་འབབ། །རླུང་དལ་ཚ་རླུང་འབྱུང་གྱུར་ན། །སྤྲིན་འཐིབས་འབྲུག་སྒྲ་སྒྲོགས་པར་འགྱུར། །ཤར་རླུང་སྤྲིན་པ་ནུབ་ཏུ་རྒྱུ། །ཆར་བ་དུས་ལས་ཡོལ་མི་འགྱུར། །ཡོས་དུས་ཤར་ལྷོར་སྤྲིན་ཐོན་ན། །སྦྲུལ་གྱི་དུས་སུ་ཆར་བ་ཡོད། །ལྷོ་རིར་སྤྲིན་སྟུག་ཐོན་འགྱུར་ན། །འབྲུག་དུས་རླུང་དང་ཆར་བ་འབྱུང་། །ཉི་ཤར་ཡོས་དུས་སྤྲིན་བྱུང་ན། །ཆར་བ་མེད་ཀྱང་གནམ་འཐིབས་འགྱུར། །རླུང་ཆར་སྤྲིན་པ་མགྱོགས་པར་རྒྱུ། །མི་འགྱངས་རླུང་དང་ཆར་བ་ཆད། །ཐད་ཀའི་སྤྲིན་རླུང་མཉམ་དུ་རྒྱུ། །རླུང་ཆར་དུས་ཚོད་གཞན་དུ་འཕོང་། །ཉི་ནུབ་སྤྲིན་པ་ནག་པོས་བསུས། །རླུང་དང་ཆར་བ་ངེས་པར་འབྱུང་། །རི་བོ་སྤྲིན་པས་ཁེབས་གྱུར་ན། །མཚན་སྦྲེལ་ཆར་བ་འབབ་པར་འགྱུར། །འབྲུག་སྒོའི་ཕྱོགས་ནས་སྤྲིན་པ་ཐོན། །རླུང་བཅས་ཆར་དྲག་འབབ་པར་འགྱུར། །ནུབ་བྱང་སྤྲིན་པ་ནག་པོ་ཐོན། །འབྲུག་སྒྲ་དང་བཅས་ཆར་བ་འབབས། །སྤྲིན་པ་ཉ་ཁྲབ་འདྲ་བ་འབྱུང་། །ཕྱི་ཉིན་རླུང་ཆེན་ལྡང་བར་འགྱུར། །ཉི་མ་ཕྱེད་ཡོལ་དུས་ཙམ་དུ། །སྤྲིན་པ་བསྒྲིགས་པར་གྱུར་པ་ན། །རླུང་འབྱུང་མི་འབྱུང་ངེས་པ་མེད། །དབྱར་དུས་སྤྲིན་པ་དཀྱིལ་དུ་ཐོན། །སྟོན་རླུང་ཁད་ཀྱིས་འབྱུང་བར་འགྱུར། །ནམ་ལངས་ཤར་ཕྱོགས་སྤྲིན་ཐོན་ཀྱང་། །ཆར་མེད་མཚན་མོར་སྤྲིན་པ་དག །ནུབ་ཏུ་རྒྱུ་ཚེ་སྤྲིན་འཁྲུགས་ན། །རླུང་དང་ཆར་བ་མི་ཉུང་འབྱུང་། །རླུང་གིས་ཆར་བ་བདས་གྱུར་ན། །ཆར་བ་ཤིན་ཏུ་ཆེ་བ་འབབས། །སྤྲིན་པ་ཁད་ཀྱིས་ཉམས་གྱུར་ནས། །སྤྲིན་དམར་དང་བཅས་ཉི་མ་ཤར། །མགྲོན་པོ་ཤུལ་རིང་བགྲོད་མི་བྱ། །ཉི་ནུབ་དུས་སུ་སྤྲིན་དམར་བྱུང་། །ཆར་བ་འབབས་སམ་མི་འབབས་པའི། །ཁ་དམར་གདགས་པར་མི་ནུས་སོ། །
རྒྱུ་ཡི་རྒྱན
བྱེད་པོ་ཤེས་བྱེད་དངོས་བཏགས་རྒྱུ།།ཅི་རིགས་གཙོར་སྟོན་རྒྱུ་ཡི་རྒྱན།།
རྒྱུ་ཡི་རྒྱན་གྱི་རྣམ་གྲངས
དབྱེ་ན་རྣམ་པ་བཅུ་དྲུག་སྟེ།།དངོས་པོ་དངོས་མེད་མཚར་རྒྱུ་སྟེ།།རྩ་བའི་དབྱེ་བ་རྣམ་གསུམ་གྱི།།དངོས་པོར་བྱེད་པོ་ཤེས་བྱེད་གཉིས།།བྱེད་ལ་སྒྲུབ་བྱེད་ལས་རྒྱུ་གཉིས།།སྒྲུབ་བྱེད་ལ་ཡང་སྐྱེད་བྱེད་དང་།།ཉམས་བྱེད་འགྲུབ་པའི་རྒྱུ་གཉིས་ཡོད།།ལས་ལ་རྣམ་འགྱུར་ཐོབ་བྱ་གཉིས།།ཤེས་བྱེད་ལ་ནི་ཕྱི་ནང་གཉིས།།དངོས་མེད་རྒྱུ་ལ་རྒྱུ་མེད་པས།།འབྲས་བུ་ཡོད་མེད་བསྐྱེད་པ་གཉིས།།དང་པོ་ལ་ཡང་སྔ་ན་མེད།།ཞིག་ནས་མེད་དང་ཕན་ཚུན་མེད།།སྤངས་ནས་མེད་པའི་བྱེད་རྒྱུ་བཞི།།རྒྱུ་མེད་འབྲས་བུ་མེད་སྐྱེད་གཅིག།མཚར་བའི་རྒྱུ་ལ་རིང་འབྲས་དང་།།རྒྱུ་འབྲས་ལྷན་ཅིག་འབྲས་བུ་སྔ།།རིགས་མིན་རིགས་པའི་རྒྱུ་བཅས་ལྔ།།
རྒྱུ་ཡི་རྒྱན་ནི་དོན་རྒྱན་སོ་ལྔའི་ནང་གསེས་བཅུ་གསུམ་པ་ཡིན།
ས་ནད་ ས་སྐྱོན་
ས་ནད་ ས་སྐྱོན་
ཕྱུགས་སམ་མིའི་འགོ་ནད་ཚབས་ཆེན་ཞིག་གོ །
བྱི་རིམས་
བྱི་རིམས་
བྱི་རིམས་དབྱུག་སྲིན་གྱིས་བསྐྱེད་པའི་རིམས་ནད་ཚབས་ཆེ་བ་ཞིག་སྟེ། བྱི་བ་དང་རི་བོང་དང་ལྗི་བ་སོགས་ལས་འགོ་ཞིང་དང་པོ་རྨེན་ཕུང་ལ་ཚ་བ་རྒྱས་ཤིང་དེ་ནས་གློ་ཚད་དང་ཁྲག་རིལ་དཀར་པོའི་ནད་རིགས་སོགས་སུ་གྱུར་ནས་སྲོག་དང་འབྲལ་བར་བྱེད་དོ།
གཅིན་སྙི་ གཅིན་མངར་
གཅིན་སྙི་ གཅིན་མངར་
མ་ཞུ་བའི་བད་ཚིལ་འཕེལ་བ་ཟུངས་སུ་གྱུར་མ་ཐུབ་པར་སྙིགས་མ་གཅིན་པ་སྙི་ཞིང་ཟ་ཁུ་མངར་ཁ་ཅན་དུ་གྱུར་ནས་ལྒང་པར་ཟགས་པས་མཁལ་མ་དང་ལྒང་བའི་དྲོད་ཤོར་བའི་ནད་ཅིག་གོ །
རླན་འབྲུམ་
རླན་འབྲུམ་
པགས་མདོག་དམར་སེར་དུ་འགྱུར་ཞིང་ཟ་འཕྲུག་འབྱུང་བའི་པགས་ནད་ཀྱི་རིགས་ཤིག་གོ །
ཕྲུ་གུ་དམར་འབྱར་གྱི་རློན་འབྲུམ་ནང་ལ་ངོ་ཚོས་རྒྱུད་མངའ་ཡོད་དེ། དེས་པགས་མདོག་ཉེས་པོར་མཐོང་བ་བཤད་མི་དགོས་པ་མ་ཟད། ད་དུང་ཟ་འཕྲུག་དྲག་པོ་ལངས་པ་དང་གཉིད་ལ་ཤུགས་རྐྱེན་ངན་པ་ཐེབས་པ། ནད་ལོག་ཡང་ཡང་བརྒྱབ་པ་བཅས་ཀྱིས་མི་རྣམས་སྨྱོ་གྲབས་བྱེད་ཀྱི་ཡོད། དེ་འདྲ་ཡིན་ནའང་ཨ་མ་ཚོས་སེམས་འཚབ་དང་སུན་སྣང་བྱེད་མི་དགོས། རྒྱུ་མཚན་ནི་རློན་འབྲུམ་ཉུང་ཤས་ཤིག་ནར་སོན་པའི་བར་དུ་རྒྱུན་བསྲིངས་བྱེད་པ་མ་གཏོགས་མང་ཆེ་བ་དྲག་ཐུབ་ཀྱི་ཡོད་པས་ཡིན།
རློན་འབྲུམ་ཕོག་ན་གཙོ་བོ་སྔོན་འགོག་བྱེད་དགོས། ཨ་མས་ཐོག་མར་ཕྲུ་གུར་ནད་བྱུང་བའི་སྔོན་ལ་ཅི་ཞིག་བཟས་ཡོད་མེད་ལ་དོ་སྣང་བྱེད་དགོས། མའི་ནུ་ཞོ་བསྣུན་པའི་ཨ་མས་ད་རུང་རང་གིས་ཅི་ཞིག་བཟས་པར་བསམ་བློ་གཏོང་དགོས། མི་འཕྲོད་པའི་གནས་རྙེད་པར་བྱེད་ཅིང་དེ་ལས་གཡོལ་ན་ཕྲུ་གུར་ནད་མི་ཕོག་པར་ཕན་པ་ཡོད། རྒྱུན་དུ་མཐོང་རྒྱུ་ཡོད་པ་ནི་བྱིས་པའི་རློན་ཐོར་བཟོ་བའི་ཟས་རིགས་ལ་ཤ་སྨི་དང་སྡིག་སྲིན། མཚོ་ཉ།སེར་རིལ།འོ་མ་སོགས་ཡོད། བར་དུ་ཕྲུ་གུའི་པགས་པ་གཙང་ཞིང་བརླན་པར་བྱ་དགོས། ལུས་བཀྲུ་སྐབས་ཆུ་དྲོད་མཐོ་དྲགས་མི་རུང་ལ། གང་ཐུབ་ཀྱིས་རྫས་འགྱུར་འཁྲུད་ཆས་ཉུང་ཙམ་བཀོལ་དགོས། རློན་འབྲུམ་ཡོད་པའི་ཕྲུ་གུ་ལ་གནོད་པ་མེད་པའི་པགས་སྲུང་བརླན་སྲུང་སྨན་སྤྱད་ནས་ཕྲུ་གུའི་པགས་པར་སྲུང་སྐྱོང་སྐྱི་མོ་ཞིག་ཁ་སྣོན་བྱེད་དགོས། དེ་ནས་རབ་བྱུང་ན་ཕྲུ་གུར་བལ་གྱི་བཏགས་རྫས་སམ་ཡང་ན་སྙི་རས་སྙི་མོ་འདེམས་དགོས་པ་ལས་རྫས་འགྱུར་ཚི་སྣའི་བཏགས་རྫས་དང་བལ་གྱི་བཏགས་རྫས། ཁུལ་སྐུད་ཀྱི་འོག་འཇུག་སོགས་བཀོལ་མི་རུང་། གོན་པ་འདི་དག་གིས་ཚོར་ལྷག་འབྱུང་སླ་བ་རེད། མཇུག་མཐར་གཅེས་ཕྲུག་ལ་གཉིད་འདང་ངེས་ཤིག་ཁུག་ཏུ་བཅུག་ནས་ནད་འགོག་ནུས་པ་ཇེ་མཐོར་གཏོང་དགོས།
ལྷག་པར་དུ་ཨ་མ་རྣམས་ལ་དྲན་སྐུལ་ཞུ་དགོས་པ་ཞིག་ནི། ཕྲུ་གུར་པགས་ནད་ཡོད་ཚེ་སྨན་ཁང་དུ་སོང་ནས་ནད་གཞི་གཏན་འཁེལ་བྱེད་དགོས་པ་ལས་གང་འདོད་དུ་སྨན་བསྟེན་མི་རུང་། ཕྲུ་གུའི་རློན་འབྲུམ་ལ་གལ་ཏེ་ཡང་དག་པའི་ངང་སྨན་བསྟེན་ན་ནད་རྟགས་མྱུར་དུ་ལེགས་བཅོས་ཐུབ་པ་མ་ཟད། བྱིས་པ་མང་ཆེ་བ་ནར་སོན་པ་དང་བསྟུན་ནས་འགོག་མི་ཐུབ་པའི་རློན་འབྲུམ་ནད་ལས་རང་བཞིན་གྱིས་ཐར་སྲིད། ཕྲུ་གུ་ཉུང་ཤས་ཤིག་ནར་གསོན་པའི་བར་གནས་སྲིད། རློན་འབྲུམ་གྱི་ནད་ཚབས་ཡང་བའི་བྱིས་པར་གནོད་པ་མེད་པའི་པགས་སྲུང་བརླན་སྲུང་བྱེད་རྫས་ཤིག་བདམས་ནས་ལུས་པོའི་ཕྱིར་སྤྱོད་པ་སྟེ།དཔེར་ན་ཡུས་མེ་བྱིས་པའི་བྱུག་རྫས་དང་། སྭེལ་བྱུག་རྫས་སོགས་བཀོལ་ཆོག་ནད་རྟགས་བཅོས་ཐབས་མེད་པ་དང་པགས་པར་གནོད་འཚེ་ཐེབས་པའི་རྒྱ་ཁྱོན་ཆེ་ལ་སིམ་ཐོན་རང་བཞིན་གྱི་རྨ་ཐུམ་མཐུག་པའི་ནད་ཚབས་ལྕི་བའི་ཕྲུ་གུར་ཚ་བ་དང་དུག་སེལ་བའི་སྨན་ཆུས་འཁྲུད་པའམ་རློན་པར་བྱས་ཏེ་སྐམ་དུ་འཇུག་པ་དང་རྨ་ཁར་རྨ་བཟོས་རྗེས་པགས་རྒྱུའི་སྐུལ་རྩི་དང་ཕྱི་བཀོལ་གྱི་དུག་སྲིན་འགོག་སྨན་བྱུག་དགོས།
དྲེག་ནད་
དྲེག་ནད་
ལག་པ་དང་རྐང་པའི་ཚིགས་ལ་ཕོག་པའི་རླུང་ཁྲག་འཁྲུགས་པའི་ནད་ཅིག །
ལྷ་འབྲུམ་
ལྷ་འབྲུམ་
གཉན་རིམས་འབྲུམ་པ་ལ་དཀར་ནག་གཉིས་ཡོད་པ་ལས་དཀར་པོ་སྟེ་ནད་གཞི་ཅུང་ཡང་ཞིང་སྲོག་ཉེན་ཆུང་བའོ།
ཕོ་ནད་
ཕོ་ནད་ནི་ཕོ་ཚད་དང་ཕོ་རལ་སོགས་ཕོ་ནད་སྤྱིའི་མིང་ངོ་།
ཕོ་བའི་ངན་སྐྲན་
ཕོ་བའི་ངན་སྐྲན་
ཕོ་བའི་རྩི་པགས་ལ་བྱུང་བའི་ངན་སྐྲན་ཞིག་གོ །
སྨུག་པོ་ཁྲག་རྡོལ་
སྨུག་པོ་ཁྲག་རྡོལ་
ཕོ་བར་རྨ་བྱུང་ནས་རལ་ཏེ་ཁྲག་རྡོལ་བའི་ནད་ཅིག་གོ །
ཕོ་རྡོལ་
ཕོ་རྡོལ་
ཕོ་བ་ལ་བུ་ག་རྡོལ་བའི་ནད་ཅིག་གོ །
ཕོ་ནད་སྨུག་པོ་ བད་ཀན་སྨུག་པོ་
ཕོ་ནད་སྨུག་པོ་ བད་ཀན་སྨུག་པོ་
ཕོ་བའི་འབྱར་སྐྱི་རྡོལ་རལ་དུ་འགྱུར་བའི་ནད་ཅིག་གོ །
ཡམས་ནད་
ཡམས་ནད་
འགོ་ཞིང་མཆེད་པར་འགྱུར་བའི་རིམས་གྱི་ནད་དོ། ྋཔཎ་ཆེན་ཐམས་ཅད་མཁྱེན་པའི་འཁྲུངས་རབས་ལ་བསྔགས་པ་དྲི་ཟའི་གླིང་བུ་ཞེས་བྱ་བ། 2009-10-08 11:50:00 བེ་རི་འཇིགས་མེད་དབང་རྒྱལ། ཀློག་གྲངས། 179 མཆན 0 ཡོད། དགེ་ལེགས་ཚོགས་གཉིས་རླབས་ཀྱི་རྩེད་འཇོ་ཡིས།། ས་གསུམ་ཤིས་པ་སྒྲུབ་པའི་བྱེད་པོ་གང༌།། སོར་རྟོགས་སྒྱུ་མའི་ཟློས་གར་ཤར་བའི་འཕྲུལ།། བདེ་ལྡན་ཞིང་གི་མགོན་པོས་སྣང་བ་སྩོལ།།
དྲི་ཟའི་ན་ཆུང་གླུ་དང་འཐབ་པ་ཡི།། བཞི་ལྷག་དྲུག་ཅུའི་དབྱངས་ཀྱི་ཡན་ལག་འབུམ།། རྒྱུད་མངས་སྒྲ་ལས་འདྲེན་མཛད་ལྷག་པའི་ལྷ།། མཚོ་བྱུང་སྒེག་མོས་སྨྲ་བའི་ཤིས་པ་སྒྲུབས།།
ལྷོ་རླུང་བསིལ་པོས་དྲག་ཏུ་བསྐུལ་བ་ལས།། སེམས་མེད་འཁྲི་ཤིང་བེམ་པོས་གར་རྩེན་ན།། དད་པའི་ཚ་ཟེར་སྙིང་ལ་ཟུག་པ་ཡིས།། བསྔགས་བརྗོད་པད་དཀར་མི་འཛུམ་རང་དབང་ཅི།།
དཔག་ཡས་ཁ་འབབས་ཀླུང་བཞིའི་རྡུལ་སྙེད་ཀྱིས།། མཚོན་ནུས་མ་ཡིན་སྣང་མཐའི་ཟློས་གར་ལས།། མཐོང་དང་ཐོས་པའི་ཕུལ་བྱུང་སྤྲུལ་རབས་འགར།། བསྔགས་བརྗོད་དྲི་ཟའི་གླིང་བུ་འདི་ན་འཁྲོལ།།
བདེ་གཤེགས་གསུང་རབ་ཀུན་གྱི་རབ་དང་ཕུལ།། ཟབ་བརླིང་ཡོན་ཏན་རྒྱ་མཚོའི་འཇུག་ངོགས་ཚུལ།། དྲི་བའི་རླབས་ཕྲེང་མཁའ་ལ་བརྩེགས་པའི་ཕུལ།། རབ་འབྱོར་གྲགས་པའི་བ་དན་སྲིད་ན་དཀར།།
ཤེས་དང་ཤེས་བྱའི་མཐའ་དག་དངོས་པོའི་ཚུལ།། བདེན་མེད་ཐ་སྙད་རང་མཚན་གྲུབ་པའི་སྲོལ།། འབྱེད་མཁས་འཕགས་ཡུལ་པཎ་གྲུབ་བྱེ་བའི་དབུས།། རང་རྒྱུད་ཉི་གཞོན་ལེགས་ལྡན་འབྱེད་པ་གསལ།།
མཐར་འཛིན་དགུན་གྱི་འཆིང་བརྒྱའི་སྦུབས་བསྟོར་ཅིང༌།། ཟླ་བའི་དགོངས་དོན་དཔྱིད་ཀྱི་འཛིན་མའི་དཔལ།། སྟོང་དང་རྟེན་འབྱུང་འགལ་མེད་སྒྲུབ་པའི་ཚུལ།། རྒྱབ་རྟེན་ལུང་དང་རིགས་པའི་ཁུ་བྱུག་སྙན།།
དངོས་སྟོབས་ཚུལ་གསུམ་རིགས་པའི་མཚོན་རྣོན་གྱིས།། ཕས་རྒོལ་སྙིང་གི་ལྐོག་མར་འབྱིན་པ་ལ།། ཕྱོགས་གླང་གྲགས་པའི་སྡེ་དང་མཉམ་མོ་ཞེས།། མཁས་གྲུབ་ལྷ་དབང་བློ་གྲོས་ལྷ་ཡིས་གླེང༌།།
འཛམ་གླིང་དུམ་དྲུག་བགོས་པའི་དབུས་འགྱུར་ཞིང༌།། རྡོ་རྗེ་གདན་དུ་རྒོལ་ངན་གླང་སྨྱོན་འབུམ།། ཅིག་ཅར་ཀླད་བུམ་འགེམས་པའི་ལུང་རིགས་རྩལ།། སྨྲ་བའི་སེངྒེ་ཀརྨ་དེ་བ་བསྔགས།།
དབེན་པའི་ནགས་སུ་སྒྲུབ་པའི་རྒྱལ་མཚན་སྒྲེངས།། བསིལ་ལྗོངས་ཞིང་དུ་ཐུགས་བསྐྱེད་རླབས་ཕྲེང་གཡོ།། ལེགས་པའི་བློ་གྲོས་དྲང་སྲོང་བྱེ་བའི་གཙུག། སཱ་ལའི་ཚལ་ན་དཔག་བསམ་ཤིང་བཞིན་མཛེས།།
བདེ་ཆེན་ལྷན་ཅིག་སྐྱེས་པའི་ར་མ་ཎས།། དངོས་འཛིན་མགྲིན་བཅུར་རྒོལ་བའི་རརྔྣའི་ཁམས།། ཟག་མེད་དབྱིངས་སུ་རོལ་བ་ཨ་བྷྱ་ཡ།། ཕྱི་ནང་གྲུབ་མཐའ་རྒྱ་མཚོའི་ཕ་རོལ་སོན།།
མ་རྒྱུད་རྡོ་རྗེ་ཐེག་པའི་རིམ་ལྔ་ལ།། བརྟེན་ནས་སྐྱེ་ཤི་བར་དོར་འཁོར་བའི་རྒྱུན།། རྣམ་དག་སྐུ་གསུམ་སྒྱུར་བའི་དྲིལ་བུ་བ།། གྲུབ་བརྙེས་བྱེ་བ་ཕྲག་བརྒྱའི་དབུས་ན་འཛེས།།
གྲུབ་པའི་སར་བསྐྱོད་རྗེ་འབངས་ཉེར་ལྔ་ལས།། ཐོགས་མེད་མཁའ་ལ་བྱ་ལྟར་ལྡིང་པ་ཡི།། རྒྱལ་བའི་གདུང་འཚོབ་སྣ་ནམ་ཡེ་ཤེས་སྡེ།། སྔ་འགྱུར་མཁས་གྲུབ་རྒྱ་མཚོའི་གཙུག་ན་མཐོ།།
འགོས་ཀྱི་རུས་སུ་ཁུག་པ་ལྷས་བཙས་ཏེ།། ཕྱག་ཆེན་བཀའ་སྲོལ་རྒྱུད་པའི་མན་ངག་འབུམ།། འབེབས་མཁས་སྐད་གཉིས་སྨྲ་བའི་དབང་ཕྱུག་ཆེ།། གང་གི་མཚན་སྙན་ནམ་མཁའི་མཐའ་དང་འགྲོགས།།
འཇམ་མགོན་སྙན་རྒྱུད་གདམས་པའི་རྒྱ་མཚོ་ལ།། དུས་ལས་གཡོལ་མེད་བསོད་ནམས་རླབས་ཀྱི་ཕྲེང༌།། རྩེན་མཁས་གདེངས་ཅན་བྱེ་བའི་བླ་མ་ཞེས།། ལབ་ཀྱི་སྒྲོལ་མའི་ལུང་བསྟན་གླིང་བུ་སྙན།།
འཆད་པའི་འོད་ཞགས་རྒྱ་བོད་ཧོར་ན་གསལ།། རྩོད་པའི་འཕྲུལ་གྱིས་མི་སྟེགས་སྙིང་ཁམས་འབིགས།། རྩོམ་པའི་དཔའ་བོ་གཉིས་པ་ས་པཎ་ཞེས།། གྲགས་སྙན་ཁོར་ཡུག་རི་བོའི་མཐའ་ལ་འཁྲིལ།།
འཛམ་གླིང་མཁས་རྒུའི་རལ་པའི་རྩེ་མོ་ན།། འཆད་རྩོད་རྩོམ་དང་གྲུབ་པའི་རྩེད་འཇོ་འབུམ།། འདོད་རྒུར་སྒྱུར་མཛད་དགེ་ལེགས་དཔལ་བཟང་པོར།། མཁས་རློམ་ཕལ་བ་བྱེ་བས་འགྲན་བཟོད་མིན།།
བསྐལ་མང་བསོད་ནམས་ལི་ཤིའི་ཡལ་འདབ་ལ།། སྤྱོད་པའི་ལུས་སྟོབས་ལྷུན་པོའི་སྤོ་ལ་འགྲན།། རྨད་བྱུང་མཛད་པའི་ཕྱོགས་ཀྱི་གླང་པོའི་འགྲོས།། ཐུབ་བསྟན་ཁོར་ཡུག་འཛིན་མའི་དཔྱིད་དུ་དགེ།
ཁ་བའི་རྡུལ་མང་བརྩེགས་པའི་ཀཻ་ལ་ཤ།། སྤོམ་མཐོས་གནམ་གྱི་ཀ་བ་སྙེམས་པའི་ཞིང༌།། རྩེ་གཅིག་སྒྲུབ་པའི་རྒྱལ་མཚན་སྒྲེང་པའི་གཙོ།། ཚེ་གཅིག་ཟུང་འཇུག་སར་བསྐྱོད་དབེན་ས་བ།།
བློ་གཏེར་ལུགས་བཟང་མང་རྩིའི་རྒྱལ་མཚན་མཛོད།། སྐལ་བཟང་བུང་བའི་དགའ་སྟོན་འབྱེད་པ་ལ།། ཡེ་ཤེས་སྣང་བ་འབུམ་གྱི་རྩེད་དགའི་རླབས།། འཇོ་མཛད་ཁྱོད་ནི་བཅུ་གཉིས་བདག་པོ་དངོས།།
མི་འཇེད་ཞིང་གི་རྣམ་འདྲེན་བཞི་བའི་སྲོལ།། འཇམ་མགོན་བླ་མའི་ཐུགས་ཀྱི་དགོངས་པའི་མཐིལ།། དཔལ་ལྡན་སྙན་བརྒྱུད་གདམས་པའི་མཛོད་འཛིན་པ།། ཡེ་ཤེས་སྤྱན་ལྡན་ཀུན་གྱི་བླ་ན་ལྷག།
དུས་ཀྱི་རྒུད་པའི་སྨག་རུམ་འཐུག་པོའི་ཀློང༌།། ལུང་རྟོགས་བསྟན་པའི་དགའ་ཚལ་བརྟ་པའི་སླད།། ཐུགས་བསྐྱེད་ཉི་མ་གཞོན་ནུའི་འཛུམ་རླབས་འབུམ།། སྤྲོ་མཁས་བསྟན་པའི་ཉི་མ་སྲིད་ཞིའི་མིག།
ཆོས་ལྡན་ཁ་བའི་ཞིང་གི་མ་དྲོས་མཚོར།། བདུད་ཀྱི་རྨུ་ཐག་བྱེ་བས་དཀྲུགས་པ་ལས།། བཟད་དཀའི་གདུང་བའི་རླབས་ཕྲེང་འབུམ་འཁྲིགས་ཀྱང༌།། ནམ་ཡང་མི་ནུབ་ཐུགས་བསྐྱེད་ཉི་མ་གསལ།།
མཚན་དཔེའི་ཟླ་ཞལ་གསར་པའི་འཛུམ་དཀར་རླབས།། དབང་ཕྱོགས་ཤར་རིའི་མཁའ་མཐར་འཕག་པའི་མོད།། ཆོས་ཚུལ་འོད་སྣང་མཛོད་ཀྱི་སྒོ་འཕར་འབུམ།། ཅིག་ཅར་འབྱེད་པའི་རྒྱལ་མཚན་སྲིད་ན་མཐོ།།
སྲིད་གསུམ་དཔའ་པོའི་སྙིང་ཁམས་གཅིག་བསྡུས་ཀྱང༌།། མཚོན་ནུས་མ་ཡིན་རླབས་ཆེན་སྙིང་སྟོབས་ཅན།། གང་གི་རྒྱལ་ཐབས་ཟླ་གཞོན་ཞུན་མའི་ཁམས།། ནམ་ཡང་མི་ནུབ་མཁའ་མཐའི་ཐིག་ལེར་འཛུམ།།
བསིལ་ལྡན་རྭ་བའི་ལོ་རྒྱུས་ལས་བརྩམས་པའི།། འཚེ་མེད་བདེན་པའི་ང་རོ་རེ་རེས་ཀྱང༌།། མ་རུང་དྲེགས་ལྡན་དམར་པོའི་རི་སྐྱེས་ཚོགས།། ཞུམ་པའི་སྒྱིད་པ་རླུང་གིས་ཤིང་བལ་བཞིན།།
གང་གི་རླབས་ཆེན་ག་བུར་ཞུན་མའི་ཁམས།། གངས་ཅན་དབྱིག་འཛིན་ཕང་བར་འཛུམ་བཞིན་དུ།། སྒྲ་གཅན་མུན་པའི་མཆེ་འོག་ཚུད་ན་ཡང༌།། སྙན་པའི་འོད་དཀར་འཛམ་གླིང་ཕྱོགས་ཀུན་བརྡལ།།
ཕྱག་ན་པདྨོ་བསྟན་འཛིན་རྒྱ་མཚོའི་སྡེས།། སྣང་མཐའི་སྤྲུལ་པའི་ཟློས་གར་ཁྱོད་ཉིད་ཅེས།། བསྔགས་པའི་མེ་ཏོག་གང་ལ་འཛུམ་པ་ཡི།། མཆོག་སྤྲུལ་དགེ་འདུན་ཆོས་ཀྱི་ཉི་མ་གསལ།།
རྒྱལ་བསྟན་དཔྱིད་ཀྱི་འཛིན་མའི་ལྟོ་བ་ཡི།། དགེ་ལ་འདུན་པའི་ཡེ་ཤེས་མྱུ་གུའི་འཛུམ།། འཕྲིན་ལས་ལྗང་མདོག་གསར་པའི་ཕུན་ཚོགས་དཔལ།། གངས་ཅན་ཞིང་དུ་སླར་ཡང་འཁྲུངས་པ་བཟང༌།།
གང་གི་ལང་ཚོའི་འཁྲི་ཤིང་མ་རྒྱས་ཀྱང༌།། སྨྲ་བའི་འདབ་བརྒྱ་ལྷུག་པར་གྲོལ་བ་ལས།། གོང་མའི་སྐྱེས་རབས་གདན་ས་བཅས་པ་ཀུན།། མ་ཐོགས་མདུན་དུ་སྤུངས་པའི་རྫས་བཞིན་གསུངས།།
ཐུབ་བསྟན་འཛིན་མའི་དགེ་ལ་འདུན་པའི་མཁར།། ཡེ་ཤེས་སྤྲུལ་པའི་ཉི་གཞོན་འཛུམ་པ་ལས།། ལུགས་ཟུང་འཕྲིན་ལས་འོད་སྣང་འབུམ་ཕྲག་གིས།། ཕུན་ཚོགས་སྡེ་བཞིས་གངས་ཅན་འཚོ་བར་ངེས།།
མཆོག་གི་སྤྲུལ་པའི་ཧ་རི་ཙནྡ་ན།། འབུས་པའི་མོད་ལ་ཀླ་ཀློའི་ངན་གཡོ་ཡིས།། གདུག་ཅན་ལག་འགྲོ་འབུམ་གྱིས་འཁྱུད་ན་ཡང༌།། བདེན་པའི་དྲི་བསུང་ཕྱོགས་ཀྱི་འཁོར་ལོར་བརྡལ།།
དགུ་བཅུ་རྩ་བཞི་བྱེ་བའི་གྲོང་སྡེ་ཆེ།། ཤམ་བྷ་ལ་རུ་རིགས་ལྡན་ཀུན་གྱི་གཙོ།། ཀླ་ཀློའི་དཔུང་ཚོགས་ཕྱེ་མར་འཐག་བྱེད་པའི།། འཇམ་དབྱངས་གྲགས་པའི་མཚན་སྙན་ས་གསུམ་འགེངས།།
སྤེལ་ལེགས་ཚིག་སྦྱོར་རྒྱ་མཚོའི་དབྱངས་ཀྱི་སྒྲ།། སྒྲ་དབྱངས་ལྷ་མོ་དགྱེས་སྐྱེད་ངག་གི་དཔལ།། དཔལ་ལྡན་གསང་གསུམ་ཡོན་ཏན་རྒྱ་མཚོའི་ཟླ།། ཟླ་མེད་མཛད་པའི་འཕྲིན་དང་འགྲོགས་ནས་གླེང༌།།
གླེང་པ་འདི་ཡང་འདི་དང་ཕྱི་མའི་དོན།། དོན་གཉིས་བདེ་ཆེན་བདེ་བླག་འགྲུབ་པའི་སླད།། སླད་ཀྱང་གང་གི་གངྒཱའི་བྱེ་སྙེད་གྲངས།། གྲངས་མེད་སྤྲུལ་དང་སྤྲུལ་པས་རྗེས་བཟུང་ཆེད།།
ཆེད་དུ་འབད་པའི་ངལ་བ་མི་ལྡན་ཡང༌།། ཡང་ཡང་འགྲོ་འདིའི་རྒུད་ཚོགས་འཇོམས་པའི་ཐུགས།། ཐུགས་རྗེ་རླབས་ཀྱི་ཟེགས་མ་འཐོར་བའི་ཆུ།། ཆུ་གཏེར་རྣམ་བཞིའི་རྡུལ་ལ་སྙེམས་པར་འཚལ།། ཕལ་གྱི་ཡོན་ཏན་ཡུངས་འབྲུའི་མཆེད་ཟླ་ལ།། འགོད་མཁས་གསང་གསུམ་ཡོན་ཏན་ལྷུན་པོའི་མཛོད།། གང་གི་སྐྱེས་རབས་མནྡ་ར་བའི་ཕྲེང༌།། བསྒྲིགས་པའི་རླབས་ཆེན་རྣམ་དཀར་བྱེ་བའི་མཐུས།།
བསྟན་འཛིན་དགེ་ལ་འདུན་པའི་རྩ་བ་བརླིང༌།། ཡེ་ཤེས་འཕྲིན་ལས་རྒྱ་མཚོའི་ཡལ་འདབ་གྲོལ།། ཕུན་ཚོགས་སྙིང་སྟོབས་དཔལ་གྱི་འབྲས་བཟང་བརྗིད།། མཆོག་སྤྲུལ་ཡོངས་འདུའི་དབང་པོ་ཞབས་བརྟན་ཤོག།
ཐུབ་བསྟན་འཛིན་པ་དགེ་འདུན་རྒྱ་མཚོའི་ཀློང༌།། ཡེ་ཤེས་འཕྲིན་ལས་རླབས་ཀྱི་རྩེ་འཇོ་རྒོད།། ཕུན་ཚོགས་ལུགས་ཟུང་དཔལ་གྱིས་བསིལ་ལྗོངས་ཁྱོན།། རྫོགས་ལྡན་དབྱར་གྱི་བཞིན་རས་ངོམས་པར་ཤོག།
བདུད་ཀྱིས་མི་ཐུབ་ལུང་རྟོགས་བསྟན་པའི་སྲོག། འཛིན་མཁས་དགེ་ལ་འདུན་པའི་ཡེ་ཤེས་ཀྱི།། འཕྲིན་ལས་སྐོར་གསུམ་སྒང་དྲུག་རུ་བཞིའི་ཁྱོན།། ཕུན་ཚོགས་འོད་སྣང་འབར་བས་ཤིས་གྱུར་ཅིག།
ལྷར་བཅས་འགྲོ་བས་གཙུག་གིས་མཆོད་པ་ཡི།། ཞབས་སྐྱེས་རྩིབས་སྟོང་འཁོར་ལོའི་རེ་ཁྭའི་རྡུལ།། ལུགས་ཟུང་བཀྲ་ཤིས་ལྷུན་པོའི་གདན་ས་ཆེའི།། མི་འཇིགས་སེངྒེའི་ཁྲི་ལ་མཛེས་གྱུར་ཅིག།
མ་རུང་སྒྲ་གཅན་ཁ་ལས་གྲོལ་བ་ཡི།། མཚན་དཔེའི་ཟླ་བ་གསར་པའི་བཞིན་རས་འཛུམ།། གཞིས་བྱེས་སྐལ་བཟང་བྱེ་བ་ཕྲག་བརྒྱ་ཡིས།། དད་པའི་མིག་གི་བདུད་རྩིའི་དཔལ་ཐོབ་ཤོག།
ཐོས་བསམ་སྒོམ་དང་འཆད་རྩོད་རྩོམ་པའི་འཕྲུལ།། རྒྱན་དྲུག་གཅིག་ཏུ་བསྡུས་འདྲའི་རྣམ་དཔྱོད་ཀྱིས།། རབ་འབྱམས་སྲིད་གསུམ་ཞིང་གི་ཁང་བཟང་རྩེར།། ལུང་རྟོགས་བསྟན་པའི་རྒྱལ་མཚན་བསྒྲེང་པར་ཤོག།
གཞོམ་མེད་སྙིང་སྟོབས་རྡོ་རྗེའི་རུ་མཚོན་གྱིས།། ཕས་རྒོལ་བྲག་རི་བསྙིལ་པའི་ཡབ་མེས་སྲོལ།། རླབས་ཆེན་ལོ་རྒྱུས་གཙང་མའི་འཇུག་ངོགས་དེར།། ཞུགས་ནས་སྡེ་བཞིས་གངས་ཅན་འཚོ་བར་ཤོག།
གཞིས་བྱེས་སྤུན་ཟླ་རང་རིགས་འོ་མའི་རྡུལ།། བསིལ་ལྡན་ར་བའི་ཕང་པར་རབ་འཁྱིལ་ཏེ།། ཕུན་ཚོགས་རང་དབང་ནོར་བུས་ཡོངས་གཏམས་ནས།། རྫོགས་ལྡན་རླབས་ཀྱི་རྩེད་འཇོ་རྒོད་པར་ཤོག།
ཕྱག་ན་པདྨོའི་འདབ་སྟོང་ལྷུག་པའི་འཛུམ།། གཞལ་མེད་གྲུ་འཛིན་ཞིང་དུ་བཞད་དང་ལྷན།། རྨད་བྱུང་དགའ་བ་བརྒྱ་ལྡན་ཕོ་བྲང་ཆེ།། ཕུན་ཚོགས་ཕྱོགས་ལས་རྣམ་པར་རྒྱལ་གྱུར་ཅིག།
གངས་ལྗོངས་དབྱིག་འཛིན་མངོན་དགའི་སྐྱེད་ཚལ་ན།། གངས་ཅན་མགོན་པོ་རྒྱལ་བ་ཡབ་སྲས་གཉིས།། གངས་དང་སེངྒེ་ཇི་བཞིན་མཉམ་འཛོམས་ཏེ།། གངས་རིའི་ཞིང་འདི་རྟག་ཏུ་དགེ་གྱུར་ཅིག།
དེ་ཡི་མཐུ་ལས་ཡངས་པའི་རྒྱལ་ཁམས་ཀུན།། ཀུན་བཟང་ཞིང་གི་དག་པའི་ལུས་ཅན་བཞིན།། བཞིན་བཟང་ཞི་འཇམ་བདེ་བས་འགྲོ་བ་འདི།། འདི་དང་ཕྱི་མ་ཀུན་ཏུ་དགེ་གྱུར་ཅིག།
རྣམ་དག་ངེས་འབྱུང་རོལ་པའི་འཁྲི་ཤིང་ལ།། མན་ངག་བདུན་གྱི་གསེར་རིའི་ཕྲེང་བ་མཛེས།། མཐའ་བྲལ་ལྟ་བའི་བང་རིམ་མངོན་མཐོ་བ།། ཐུབ་བསྟན་གླིང་བཞི་དབུས་ན་མཛེས་གྱུར་ཅིག།
ཐུན་མོང་ལམ་སྦྱངས་གསེར་གྱི་ཡོལ་གོ་ལ།། རྣམ་དག་རིམ་གཉིས་གདོང་ལྔའི་འོ་མའི་མཚོ།། ཡོངས་འཁྱིལ་བླ་མེད་གསང་བ་འབུམ་སྡེའི་མཛོད།། དབང་བསྒྱུར་རྡོ་རྗེ་ཐེག་པའི་རྩེར་སོན་ཤོག།
ཚེ་རབས་ཀུན་ཏུ་སོར་རྟོགས་སྒྱུ་མའི་གར།། གསུམ་ལྡན་རྗེ་བཙུན་བླ་མ་གང་དེ་ཡིས།། བརྩེ་ཆེན་ཀྱོ་བ་རྣོན་པོའིགློག་འཕྲུལ་ལས།། སྐད་ཅིག་ཙམ་ཡང་ལྡོག་པར་མ་གྱུར་ཅིག། མཐོང་གྲོལ་མཚན་དཔེའི་ཆ་ཤས་རྫོགས་པའི་སྐུ།། ཐོས་གྲོལ་བཞི་ལྷག་དྲུག་ཅུའི་དབྱངས་སྙན་གསུང༌།། མོས་གྲོལ་ཟབ་ཡངས་སྡེ་ཚན་ཉེར་གཅིག་ཐུགས།། མཚུངས་མེད་དཔལ་ལྡན་བླ་མའི་བཀྲ་ཤིས་ཤོག།
ཅེས་དུས་གསུམ་རྒྱལ་བ་ཐམས་ཅད་ཀྱི་སོ་སོར་་རྟོགས་པའི་མཁྱེན་རབ་ཅིག་ཏུ་བསྡུས་ པའི་བདག་ཉིད་ནུབ་ཕྱོགས་བདེ་ལྡན་ཞིང་གི་མགོན་པོ་ཀུན་གཟིགས་སྣང་བ་མཐའ་ཡས་ མཆོག་གི་སྤྲུལ་པའི་ཟློས་གར་ཀླུང་བཞིའི་རྡུལ་དང་སྡེབ་པ་ལས།བསྟན་འགྲོའི་དོན་ལ་གཞན་ དྲིང་མེད་པའི་འཕྲིན་ལས་ཅན་གྱི་མཐོང་ཐོས་ཀྱི་སྤྲུལ་རབས་འགའ་ཞིག་ལ་ བསྔགས་པ་བརྗོད་པ་དྲི་ཟའི་གླིང་བུ་ཞེས་པ་འདི་ནི།མགོན་པོ་གང་གི་ཞལ་གྱི་བུམ་བཟང་ལས་མདོ་སྔགས་ ཀྱི་གསེར་ཆོས་དུ་མ་མནོས་པའི་སྐལ་བཟང་ཐོབ་པའི་གངས་ཅན་མདོ་ཁམས་ཏྲེ་ཤོད་ཡུལ་སྐྱེས་གཞོན་ནུ་རིག་ བྱེད་སྨྲ་བ་བློ་བཟང་ཐུབ་བསྟན་འཇིགས་མེད་དབང་རྒྱལ་ལམ།མིང་གཞན་ངག་དབང་དབྱངས་ཅན་དགྱེས་པའི་ བློ་ལྡན་དུ་འབོད་པས།རབ་བྱུང་བཅུ་བདུན་པའི་ཉག་མ་བཅུ་པ་འཛིན་བྱེད་ཅེས་པ་མེ་བྱིའི་གནམ་ལོ་གསར་དུ་བཞད་ པའི་ཆོ་འཕྲུལ་ཟླ་བའི་དཀར་ཕྱོགས་དགའ་བ་དང་པོའི་ཚེས་བཟང་ལ་རང་ཤག་རྫ་མའི་སྤྱིལ་བུ་ལྔ་རིག་ནོར་བུའི་ལྡིངས་ ཁང་དུ་སྦྱར་བ་དགེ་ལེགས་འཕེལ།། །།
ཕོ་སྐྱུར་
ཕོ་སྐྱུར་
ཕོ་བའི་ནང་གི་གཤེར་རྨེན་ངོས་ནས་ཟགས་ཐོན་བྱུང་བའི་ཚ་སྐྱུར་གྱི་རོ་དང་ལྡན་པའི་གཤེར་ཁུའོ།
ཕོ་བ་སྦོ་
ཕོ་བ་སྦོ་
ཕོ་བ་སྦོས་ཤིང་འཁྲོག་པའོ།
ཕོ་བའི་གཉན་ཚད་ ཕོ་ཚད་
ཕོ་བའི་གཉན་ཚད་ ཕོ་ཚད་
ཕོ་བའི་རྩི་ལྤགས་ལ་ཚ་ནད་བྱུང་བས་ཡི་ག་འཆུས་པ་དང་། ཟས་རྗེས་ལྟོ་བ་སྦོས་ཤིང་ཞེ་མེར་བ། སྐྱུག་པ་འབྱུང་བ་དང་ན་ཟུག་ལང་བ་སོགས་ཀྱི་ནད་རྟགས་ཡོད་པའི་ཕོ་ནད་ཅིག་གོ །
ནད་ཡམས་ རིམས་ནད་
ནད་ཡམས་ རིམས་ནད་
འགོ་ཞིང་མཆེད་པར་འགྱུར་བའི་རིམས་ནད་ཀྱི་རིགས་སོ།
ལྷན་སྐྱེས་སྙིང་ནད་
ལྷན་སྐྱེས་སྙིང་ནད་
མའི་མངལ་ནས་སྐྱེས་དུས་ནས་ཡོད་པའི་སྙིང་ནད་དོ།
བག་གྲོ་
༡ མའི་མིང་ ཧ་ཅང་བློ་ལ་འགྲོ་བདེ་བའི་མི་སྣའི་རྣམས་པ་དང་ གཤིས་བརྒྱུད་ལ་སོགས་པ།
དཔལ་ཡོན་ནད་
དཔལ་ཡོན་ནད་
གཅིན་སྙི་དང་ཀླད་པའི་ཁྲག་རྩའི་ནད་དང་སྙིང་གི་ནད་སོགས་ཀྱི་སྤྱི་མིང་སྟེ། དེ་ཡང་དངོས་པོའི་དཔལ་ཡོན་ནམ་འཚོ་བ་ཇེ་བཟང་དུ་སོང་བས་མངར་ཞིང་སྣུམ་པའི་ཟས་རིགས་བསྟེན་དྲགས་ལས་བྱུང་བས་དེ་ལྟར་བཏགས་སོ།
དེང་རབས་ནད་
དེང་རབས་ནད་
དེང་རབས་ཀྱི་ཚད་མཐོའི་ཚན་རིག་ལག་རྩལ་གྱིས་བཟོས་པའི་དངོས་རྫས་ལས་བྱུང་བ་དང་སྤྱི་ཚོགས་འཕེལ་རྒྱས་ཀྱི་འགྲོས་སྟབས་མྱུར་བ་དང་འཚོ་བ་དང་ལས་ཀའི་བྲེལ་འཚུབ་ཇེ་ཆེར་ཕྱིན་པ་ལས་བྱུང་བའི་སེམས་ཁྲལ་དང་དངངས་སྐྲག་གི་ནད་རིགས་སོ།